text:
Budaya Sunda
Luncat ka: pituduh, sungsi
Budaya Sunda
nya éta budaya nu dipimilik ku urang (séké sélér) Sunda. Najan budaya
Sunda loba nu nyaruakeun jeung budaya séké sélér tatanggana di Nusantara/Indonésia, tetep baé loba bédana. Misalna dina seni tembang Cianjuran, nu najan lirikna loba nu nyokot tina dangding, jeung najan asalna mémang tina seni vokal Jawa, tapi kamekarannana ayeuna geus bisa disebut lain-lainna deui dibanding jeung seni karawitan Jawa
Sajarah
Kasadaran sajarah urang Sunda geus aya ti jaman baheula. Hal ieu, misalna, kaunggel dina naskah basa Sunda Kuna Amanat Galunggung nu mangrupakeun amanat Rakéyan Darmasiksa, raja Sunda nu maréntah taun 1175 - 1297, ka turunan sarta sakumna urang Sunda, nu unina
- "Hana nguni hana mangke, tan hana nguni tan hana mangke. Aya ma
beuheula aya tu ayeuna, hanteu ma beuheula hanteu tu ayeuna. Hana
tunggak hana watang, tan hana tunggak tan hana watang. Hana ma tunggulna
aya tu catangna".
nu hartina,
- "Aya bareto aya jaga, lamun teu aya bareto moal aya jaga. Aya
baheula aya ayeuna, lamun teu aya baheula moal aya ayeuna. Aya iteuk aya
dahan, lamun teu aya iteuk moal aya dahan. Lamun aya tunggul tangtu aya
urut tangkalna".
Naskah Sanghyang Siksa Kanda ng Karesian
nyebutkeun ngeunaan ayana rupa-rupa kamonésan dina widang kabudayaan, di antarana mémén
(dalang), paraguna
(ahli karawitan), hémpul
(ahli kaulinan), prépantun
(juru pantun), lukis
(seni batik), jeung darmamurcaya
(juru basa nu ahli rupa-rupa basa deungeun). Dina naskah éta ogé
kasebut sababaraha carita, lakon pantun, jeung kitab pusaka kaagamaan,
nu ngabuktikeun yén dina mangsa harita kasusastran tulis Sunda geus
mekar. Gedé kamungkinanana yén jenis sastra mangsa harita mah lolobana
dina wangun sastra lisan, kayaning jampé-jampé, pupujian, lagu-lagu
kaulinan, kawih jeung carita pantun, jeung carita biasa.
Budaya Sunda Ti Wikipédia, énsiklopédia bébas basa Sunda Luncat ka: pituduh, sungsi
Budaya Sunda nya éta budaya nu dipimilik ku urang (séké sélér) Sunda.
Najan budaya Sunda loba nu nyaruakeun jeung budaya séké sélér
tatanggana di Nusantara/Indonésia, tetep baé loba bédana. Misalna dina
seni tembang Cianjuran, nu najan lirikna loba nu nyokot tina dangding,
jeung najan asalna mémang tina seni vokal Jawa, tapi kamekaranana ayeuna
geus bisa disebut lain-lainna deui dibanding jeung seni karawitan Jawa.
Daptar eusi [sumputkeun]
* 1 Sajarah
* 2 Ageman
* 3 Basa, aksara, jeung sastra
* 4 Tempo ogé
* 5 Rujukan
* 6 Tumbu kaluar
Sajarah
Kasadaran sajarah urang Sunda geus aya ti jaman baheula. Hal ieu
misalna, kaunggel dina naskah basa Sunda Kuna Amanat Galunggung nu
mangrupakeun amanat Rakéyan Darmasiksa, raja Sunda nu maréntah taun 1175
- 1297, ka turunan sarta sakumna urang Sunda, nu unina
"Hana nguni hana mangke, tan hana nguni tan hana mangke. Aya ma beuheula aya tu ayeuna, hanteu ma beuheula hanteu tu ayeuna. Hana tunggak hana watang, tan hana tunggak tan hana watang. Hana ma tunggulna aya tu catangna".
nu hartina,
"Aya bareto aya jaga, lamun teu aya bareto moal aya jaga. Aya baheula aya ayeuna, lamun teu aya baheula moal aya ayeuna. Aya iteuk aya dahan, lamun teu aya iteuk moal aya dahan. Lamun aya tunggul tangtu aya urut tangkalna".
Naskah Sanghyang Siksa Kanda ng Karesian nyebutkeun ngeunaan ayana
rupa-rupa kamonésan dina widang kabudayaan, di antarana mémén (dalang),
paraguna (ahli karawitan), hémpul (ahli kaulinan), prépantun (juru
pantun), lukis (seni batik), jeung darmamurcaya (juru basa nu ahli
rupa-rupa basa deungeun). Dina naskah éta ogé kasebut sababaraha carita,
lakon pantun, jeung kitab pusaka kaagamaan, nu ngabuktikeun yén dina
mangsa harita kasusastran tulis Sunda geus mekar. Gedé kamungkinanana
yén jenis sastra mangsa harita mah lolobana dina wangun sastra lisan,
kayaning jampé-jampé, pupujian, lagu-lagu kaulinan, kawih jeung carita
pantun, jeung carita biasa.
Ageman
Bukti-bukti sajarah nu geus kagali ngeunaan ageman urang Sunda baheula bisa ditapsirkeun tina sababaraha naskah:
* Séwaka Darma
* Sanghyang Siksa Kanda ng Karesian
Kahirupan jaman harita raket pisan pakaitna jeung kapercayaan tur
kagiatan kaagamaan. Agama anu dianut nyoko kana ajaran agama Hindu jeung
agama Buda anu asalna ti India. Eta dua agama asup ka Tatar Sunda ti
jaman karajaan Tarumanagara keneh. Bukti-bukti anu kapanggih ngeunaan
eta hal, saperti candi Cangkuang di Garut, candi Batujaya jeung Cibuaya
di Karawang, patung Buda di Talaga (Majalengka), arca Siwa di Kendan
(Bandung). Sok sanajan kitu, dibandingkeun jeung pangaruh agama
Hindu/Buddha anu tumerap di Tanah Jawa (Mataram, Kediri, Singasari,
Majapahit), pangaruh eta dua agama di Tatar Sunda kaasup leutik pisan.
Titinggal mangrupa patilasan punden berundak, kabuyutan, arca tipe
Polinésia, jeung naskah nembongkeun yen sabagian gede masyarakat Sunda
jeung Galuh ngagem agama Jatisunda, nya eta agama hasil sinkretisme
kapercayaan ka arwah luluhur, ajaran Hindu, jeung ajaran Buddha. Dina
ieu hal urang Sunda alam harita geus ngabogaan konsep sorangan ngeunaan
kaagamaan anu ngurung tilu hal, nya eta (1) kapangeranan, (2) kahirupan
sanggeus nyawa ninggalkeun raga, jeung (3) cara-cara pikeun nyalametkeun
diri boh keur salila kumelendang di ieu dunya boh keur hirup jaga di
aherat.
Tilu dewa (Trimurti) anu dianggap pangeran pangluhurna ceuk agama
Hindu (Brahma, Wisnu, Syiwa), nurutkeun ajaran Jatisunda, perenahna
sahandapeun sanghyang. Jadi, sanghyang minangka unsur kakawasaan anu
pangluhurna. Sanghiyang nyiptakeun alam sagemblengna. Sanghiyang ngatur
sakumna mahluk. Sacara mutlak Sanghiyang nyekel kakawasaan di jagat
raya. Tempat dumuk Sanghiyang di Kahiyangan anu pernahna di luar alam
dunya ieu. Kahyangan téh alam anu suci, sepi, tur langgeng taya gangguan
kahirupan dunya.
Asup ka alam Kahyangan katut hirup ngahiji sareng Hyang sabada nyawa
ninggalkeun raga mangrupa panyileukan manusa, sabab nya di dinya nyampak
kabagjaan abadi. Eta panyileukan bisa kahontal, upama manusa salila
hirupna di alam dunya ngagungkeun tur nyembah Hiyang sarta loba nyieun
kahadean ka sasama manusa, laku lampahna hade luyu jeung pancen hirupna.
Kasalametan jeung kabagjaan hirup di alam pawenangan (dunya) jeung di
alam kalanggengan (aherat) gumantung kana ajen tapa hiji jalma anu
dilakonan salila hirupna di alam dunya. Tapa teh nya eta garapan gawe
nurutkeun kaahlian jeung pagawean masing-masing. Lamun tapana hade tur
daria, kahirupan di dunya jeung di aheratna oge pinanggih kasalametan
jeung kabagjaan. Tapi sabalikna, lamun tapana goreng, kahirupanana oge
bakal tinemu jeung kacilakaan katut katunggaraan boh di dunya boh di
aherat.
[édit] Basa, aksara, jeung sastra
Salian ti naskah Sanghyang Siksa Kanda ng Karesian, naskah-naskah
séjén ti jaman nu leuwih anyar salaku bukti kasusastran Sunda nu aya di
Musieum Pusat Jakarta di antarana Carita Parahyangan, Carita Waruga
Guru, jeung Carita Ratu Pakuan.
Saasupna pangaruh Jawa (Mataram Islam) dina abad ka-17, di masarakat
Sunda tumuwuh bentuk wawacan nu ditulis dina aksara Cacarakan. Aksara
Arab gé mimiti dipaké pikeun nulis basa Sunda.
Ku datangna bangsa Éropa, utamana dina munggaran abad ka-19, aksara
Latin ogé mimiti dipiwanoh jeung dipaké. Beuki dieu, dina panungtungan
abad ka-19, cara nulis nurutkeun ajén-inajén modérn mimiti dipaké ku
Muhamad Musa: méré tanda baca dina tulisan Cacarakan jeung mimiti
dipakéna aksara Latin.
Taun 1912, aturan nulis basa Sunda ku aksara Latin dijieun ku
Ardiwinata spk. Percitakan ogé mimiti dipaké. Wujud sastra Kulon samodél
roman jeung carpon ogé mimiti dipikawanoh. Kalawarta Sunda mimiti medal
awal abad ka-20.
Roman Sunda munggaran dikarang ku Ardiwinata nu judulna Baruang ka nu
Ngarora, dituturkeun ku Méméd Sastrahadiprawira, Yuhana, Moh. Ambri,
jeung Margasulaksana (roman ditéktip Diarah Pati).
Kumpulan carpon munggaran ditulis ku G. S. (ngan dikenal sandiasmana
wungkul) dina judul Dogdog Pangréwong (1930), dituturkeun ku M. A.
Salmun, Rusman Sutiasumarga, Tini Kartini, RAF, Wahyu Wibisana, jsb.
Sajak bébas basa Sunda diluluguan ku Kis W. S..
Wangunan lakon teu pati ngembang dina basa Sunda, sabab aya gending karesmén nu leuwih dipikaresep.
Dina jaman méméh perang, buku-buku sastra Sunda lolobana wedalan Balé
Pustaka, Jakarta. Sanggeus perang, karya sastra Sunda leuwih loba nu
medal ti pamedal-pamedal swasta.
Basa, aksara, jeung sastra
Saasupna pangaruh Jawa (Mataram Islam) dina abad ka-17, di masarakat Sunda tumuwuh bentuk wawacan nu ditulis dina aksara Cacarakan. Aksara Arab gé mimiti dipaké pikeun nulis basa Sunda.
Ku datangna bangsa Éropa, utamana dina munggaran abad ka-19, aksara Latin
ogé mimiti dipiwanoh jeung dipaké. Beuki dieu, dina panungtungan abad
ka-19, cara nulis nurutkeun ajén-inajén modérn mimiti dipaké ku Muhamad Musa: méré tanda baca dina tulisan Cacarakan jeung mimiti dipakéna aksara Latin.
Taun 1912, aturan nulis basa Sunda ku aksara Latin dijieun ku Ardiwinata spk. Percitakan ogé mimiti dipaké. Wujud sastra Kulon samodél roman jeung carpon ogé mimiti dipikawanoh. Kalawarta Sunda mimiti medal awal abad ka-20.
Roman Sunda munggaran dikarang ku Ardiwinata nu judulna Baruang ka nu Ngarora, dituturkeun ku Méméd Sastrahadiprawira, Yuhana, Moh. Ambri, jeung Margasulaksana (roman ditéktip Diarah Pati).
Kumpulan carpon munggaran ditulis ku G. S. (ngan dikenal sandiasmana wungkul) dina judul Dogdog Pangréwong (1930), dituturkeun ku M. A. Salmun, Rusman Sutiasumarga, Tini Kartini, RAF, Wahyu Wibisana, jsb.
Sajak bébas basa Sunda diluluguan ku Kis W. S..
Wangunan lakon teu pati ngembang dina basa Sunda, sabab aya gending karesmén nu leuwih dipikaresep.
Dina jaman méméh perang, buku-buku sastra Sunda lolobana wedalan Balé Pustaka, Jakarta. Sanggeus perang, karya sastra Sunda leuwih loba nu medal ti pamedal-pamedal swasta.


c: text/html

text:
Kazakstan
Kazakhstan (basa Kazakh : ҚaзaқcTaH / Qazaqstan dina aksara Latin, basa Rusia : KaзaxcTaH / Kazakhstan), resmina dikenal Républik Kazakhstan, nyaéta hiji nagara Antarbuana nu sabagian loba daérahna kaasup wewengkon Asia Tengah jeung sabagian alit lianna kaasup wewengkon Éropa Wétan. Daérahna ngampar ti barisan Pagunungan Altai di wétan, nepi ka Laut Kaspia di kulon, ngajieun nagara ieu nagara panglegana ka-9 di dunya, ka-2 panglegana dina nagara-nagara peupeusan Uni Soviét saméméh Rusia. Kalobaanana daérahna tepung wates jeung Rusia, utamina di kalér jeung kulon. Di wétan, tepung wates jeung Républik Rahayat Cina (propinsi Xinjiang). Di kidul tepung wates jeung Uzbékistan, Turkménistan, Kyrgyzstan jeung Laut Kaspia. Tempat panénggoran rokét antariksa Rusia, Baikonur, aya di Kazakhstan.
Daptar eusi
Sajarah[édit | sunting sumber]
Bangsa Kazakh mangrupakeun etnik panglobana nu nempatan daérah Kazakhstan jeung mangrupakeun katurunan ti kabilah Turki jeung Mongol. Di awal abad 18, Kazakhstan dieréhan ku Rusia. Dina abad 19, jeung wewengkon di Asia Tengah lianna, populasi Kazakhstan ngenalan jeung ngagem agama Islam. Nalika révolusi komunis meunang di Rusia jeung Uni Soviet diwangun, ti taun 1920, Kazakhstan dijadikeun salah sahiji ti 15 nagara nu kaasup dina Uni Soviét. Kazakhstan mroklamasikeun kamerdékaanna dina 16 Désémber 1991.
Tempo ogé[édit | sunting sumber]
Catetan suku[édit | sunting sumber]
- ↑ Estimation based on Kazakh population share of 67% (ИTorи 10 дHeй c 25 фeBpaля пo 6 MapTa) and 16.3 mln total population according to the preliminary results of the 2009 National Census
- ↑ CIA-Recommended
- ↑ dumasar tina arba.ru
- ↑ a b c d "Kazakhstan". International Monetary Fund. Diakses pada 1 Oktober 2009.
- ↑ CIA World Factbook: Field listing, Distribution of family income – Gini index
Tumbu luar[édit | sunting sumber]
Tingali ogé Kazakstan di Wikivoyage
- (en) Situs wéb resmi
Arménia · Azerbaijan · Bélarus · Kazakhstan · Kirgizstan · Moldova · Rusia · Tajikistan · Uzbékistan
Afrika Kidul · Républik Afrika Tengah · Aljazair · Apganistan · Angola · Antigua jeung Barbuda · Arab Saudi · Bahama · Bahrain · Bangladésh · Barbados · Belarus · Belize · Bénin · Bhutan · Bolivia · Botswana · Brunéi · Burkina Faso · Burundi · Chad · Chili · Djibouti · Dominika · Républik Dominika · Ékuador · Éritréa · Éthiopia · Filipina · Gabon · Gambia · Ghana · Grénada · Guatemala · Guinéa · Guinéa-Bissau · Guinéa Khatulistiwa · Guyana · Honduras · India · Indonésia · Iran · Jamaika · Kamboja · Kamérun · Kénya · Kolombia · Komoro · Républik Kongo · Républik Démokratik Kongo · Koréa Kalér · Kuba · Kuwait · Laos · Lésotho · Libanon · Libéria · Libya · Madagaskar · Maladéwa · Malawi · Malaysia · Mali · Mauritania · Mauritius · Mesir · Mongolia · Maroko · Mozambik · Myanmar · Namibia · Nepal · Nikaragua · Nigér · Nigéria · Oman · Pakistan · Paléstina · Panama · Pantai Gading · Papua Nugini · Peru · Qatar · Rwanda · Saint Lucia · Saint Vincent jeung Grenadines · Sao Tome jeung Principe · Sénégal · Seychelles · Siérra Léone · Singapura · Somalia · Sri Lanka · Sudan · Suriname · Swaziland · Suriah · Tanjung Vérdé · Tanzania · Thailand · Timor Lésté · Togo · Trinidad jeung Tobago · Tunisia · Turkménistan · Uganda · Uni Émirat Arab · Uzbékistan · Vanuatu · Vénézuéla · Viétnam · Yaman · Yordania · Zambia · Zimbabwé
Arménia · Azerbaijan · Brasil · Republik Rahayat Cina · Él Salvador · Kazakhstan · Kosta Rika · Kroasia · Kyrgyzstan · Méksiko · Monténégro · Sérbia · Ukraina · Uruguay
Nagara panénjo
Afrika Tengah • Bosnia jeung Hérzégovina • Muangthai
Organisasi jeung masarakat Muslim panénjo
Front Pangbébas Nasional Moro • Républik Turki Siprus Kalér
Organisasi panénjo internasional
Organisasi Sabilulungan Ékonomi • Uni Afrika • Liga Arab • Gerakan Non-Blok • PBB
Bélarus · Kazakhstan · Kyrgyzstan · Rusia · Tajikistan · Uzbékistan

robotstxt: allowed

filter: keep


text:
Godi Suwarna. Dipikawanoh minangka sastrawan sagala bisa. Tulisan-tulisanna winangun sajak, Kumpulan Carpon, novelna sadayana kantos nyabet hadiah Rancage. Kalihna ti eta deuih karya-karyana teh sadayana meh kagolongkeun kana karya absurd: ngaadopsi tina karya sastra nu geus nyampak kayaning carita wayang. Saterusna didekonstruksi jadi karya anyar nu matak narik sarta leubeut ku kritik-kritikna nu seukeut tur pareureus.
Salian ti sok nulis karya fiksi, Godi oge jago nulis karya non fiksina cara artikel atawa essay. Cobi we pilari seratanna tangtos benten ti rupi-rupi karya nu konvensional.
Biografina mangga tiasa di download di dieu!


text:
Ieu kudu jadi bahan pamikiran urang – salaku jalma anu masih kénéh merhatikeun kana dunya pendidikan. Ka ditunakeun mah kudu disasar jeung ditalungtik naon kasang tukang jeung marga lantaranna dua hal ieu geus mimiti ditinggalkeun lain ku sasaha, tapi ku guru jeung ustadzna sorangan. Ari saukur nitenan bari teu dirojong ku hasil panalungtikan mah ti taun 2006 ogé kuring geus bisa nyindekkeun sababaraha konklusi dasar, anu jadi cukang lantaran diapi lainkeunna dua pangajaran ieu ku para guru jeung ustadz.
Kudu dititénan hela, kaayaan alam méméh réformasi. Nepi ka taun 1990-an, di masigit gedé masih kénéh réang barudak diwurukan élmu nahwu jeung shorof ku anu jadi ustadzna. Malahan sok dibarengan ku nadzom sagala. Babaturan saentragan mah masih kénéh mawuh kana huruf élat, jumlah 'Irob, jeung alamat-alamat i'robna sagala. Teu saeutik deui anu apal cangkem kana tsulasi mujarrod, tsulatsi majiid, jeung jinis-jinis fi'il séjénna. Da puguh, unggal peuting Rebo ku anu jadi kyai ,élmu nahwu jeung shorof téh diajarkeun ka barudak.
Di sababaraha pondok pasantrén mah tangtu hal ieu masih diperhatikeun.
Sabada réformasi, buku-buku anu nguguar pasoalan agama leuwih condong kana hal-hal anu sifatna téoritis. Sababaraha buku anu asalna ti Timur Tengah saperti nagara Mesir minuhan rak-rak toko buku, geus dipindah basakeun kana Basa Indonésia tangtuna. Lamun diteuleumah mah, buku-buku agama anu dipedalkeun dina pasca réformasi dipinuhan ku téori-téori politis. Lolobana lain buku anyar sabenerna, da dipedalkeun di nagarana mah buku-buku samodél Membina Angkatan Mujahid, nu ditulis ku Sa'id Hawwa, Ma'aalimu Fii Ath-Thaariqi anu ditulis ku Sayyid Quthb, di Mesirna mah dipedalkeun dina taun 1960-an.
Buku-buku ieu dibaca ku urang, lolobana dibaca ku para aktivis kampus. Téori-téori anu aya dina éta buku dipraktékkeun, malah istilah-istilah anu aya dina sababaraha buku pedalan Timur Tengah téh dipaké dina basa sapopoé saperti; Ghiroh, Ta'awun, Tasammuh, Ghadul Bashor, Liqo, jrrd. Dibaca kalawan sagemblengna. Sanggeus dibaca terus ku para aktivis, naon anu aya dina éta buku ditransformasikeun deui ka batur-baturna dina hiji riungan, atuh dina waktu anu samporét, para aktivis kampus téh geus disebut Ustadz ku babaturanna.
Lain hiji atawa dua anu diajar bagbagan agama kucara maca buku bari jarang neuleuman élmu parabot anu jadi hal pokok dina cara urang méré tafsir kana eusi buku. Di tiap lembur, sababaraha pamuda anu miboga ghiroh kaagamaan maraca éta buku, terus diajarkeun deui ka barudak. Nya teu kungsi lila, da éta jalma téh sok ngawurukan barudak disebut baé Ustadz.
Kuring teu nyalahkeun, lamun kondisi ayeuna , di masigit jeung di pangajian jarang pisan élmu parabot diajarkeun téh kusabab lobana ustadz anu bisa kana bagbagan agama kusabab maca buku wungkul. Geus alus sabenerna, ngan kari dibarengan ku diajarna urang kana sababaraha élmu parabot saperti Nahwu jeung Shorof tadi.
Di sagigireun éta, aya ogé hiji kamandang ékstrim, kaayaan geus beuki maju, pangawéruh teu bisa dihahalang, jalma lain saukur bisa ngaji di masigit wungkul jaman ayeuna mah, ku cara unggal isuk lalajo TV ogé bisa milu pangajian, malahan anu ceramahna ogé ustadz-ustadz Nasional, aya ogé anu méré séntimén négatif: Ustadz Komérsil cenah. Teu salah, da mémang bener urang ayeuna keur aya dina hiji kaayaan pindahna étika-étika agraris ka alam industri. Lamun pernah maca buku Max Weber anu judulna The Crhistian Ethics and The Spirit of Capitalism tétéla pangarti kaagamaan anu dipulas ku réformasi téh gedé pangaruhna kana pamikiran kaum kapitalis. Malah ceuk téori Weber mah, dua faham éta silih rojong dina nanjeurkeun pangawéruhna. Anu kasérédkeun geus tangtu étika-étika konservatif. Nya conto konkritna étika konservatif dina cara ngatik barudak anu ngaranna sorogan ogé ayeuna geus jarang dipraktékkeun dina pangajian-pangajian ari lain ustadzna lulusan pondok pasantrén mah.
PANGARUH THE PROTÉSTANT ETHICS AND THE SPIRIT OF CAPITALISM WEBER KA DUNYA
Ésséy Weber ngeunaan pindahna kakawasaan ékonomi ti nagara-nagara Katolik saperti Francis, Italia, jeung Spanyol saréngséna réformasi ku kaum Calvinist ka nagara-nagara Protéstan saperti Inggris, Jerman, Belanda, jeung Skotlandia, mangaruhan kana sumebarna doktrin-doktrin ékonomi kapitalis. Kelompok Calvinist jueng Lutherian méré kamandang jeung nafsirkeun salah sahiji ayat dina Injil anu unina: " Bikeun kakawasaan akhérat ka Pangéran, jeung bikeun kakawasaan dunya ka manusa.." lamun sagala rupa anu patula-patalina jeung kaduniawian ditangtukeun ku ikhtiar manusa.
Hasilna, sakumaha dina éta Ésséy, hal-hal anu aya patula-patalina jeung urusan dunya, mawa sumanget anyar : jalma-jalma anu boga modal asa diajak keur muka sababaraha pabrik jeung pakasaban, pagawé-pagawé ogé ngadadak hampang birit kusabab hubungan antara anu gawé jeung anu nu boga modal ditangtukeun ku jumlah produksi hiji barang.
Kanyataan ieu mangaruhan ka sakuliah dunya. Saba'da runtuh Kakhilfahan Utsmaniyyah di Turki dina taun 1924, aya pangajak anyar, ajaran-ajaran nu sifatna ortodoks moal bisa mawa nagara mana baé ogé kana kajayaan. Nalika roh kapitalisme geus ngubek alam dunya, kabéh nagara kudu asup kana éta kandang, teu bisa henteu.
Bener, hal éta pisan mangaruhan kana étika politik hiji bangsa. Turki, saba'da Kemal Pasha Attaturk nyekel kalungguhan, lain beuki maju, da geuning tingkat pangangguran beuki nambah. Kajadian éta méré eunteung ka para pamikir jeung aktivis di dunya Islam. Buku-buku nu ngaguar étika Islam dina nyorang kahirupan dipedal ku sababaraha penerbit. Étika anu Kaamil jeung Kaaffah. Islam téh dunya jeung akhérat. Kajadianna lumangsung dina waktu anu samporét tur gancang. Buku-buku disebar, faham-faham dicitak dina kalimah-kalimah anu sarua substansina jeung ésséy Weber ngeunaan kapitalisme. Teu heran lamun Karan Armstrong dina buku The Battle for God nyebutkeun, Fundamentalisme téh sabenerna anak pituin Kapitalisme.
Nepi ogé ka nagara urang. Élmu-élmu agama ti para ulama kholaf (kontémporér) dibaca daria, diamalkeun da ceuk pikir ieu pisan anu bener bari teu nalungtik kana akar sajarah kahirupan Rasulullah. Ka dieunakeun, kaluar pamikiran ékstrim, lamun urang téh masih aya dina kakawasaan thoghut, masih dumuk dina alam Jahiliyyah. Tapi urang sorangan teu bisa jauh jeung barang-barang nu dijieun ku kamajuan jaman.
Kabéh katénjo hayang sing sarua gancang. Nyebarkeun élmu kaagaman ogé hayang gancang réngsé, teu maké fase-fase nu penting sakumaha Rasul méré conto. Antukna, élmu-élmu terapan jeung praktis dina bagbagan agama kalindih ku élmu-élmu anu sifatna téoritis, malah jaman ayeuna mah geus aya paribasa panto ikhtilaf geus ditutup. Teu heran, lamun urang kalindih ku bangsa séjén, ku ummat séjén dina hal pangawéruh. Padahal urang geus dibéré warisan ku pangéran sababaraha buku atawa kitab anu ditulis ku Al-Khawarizmi, Ibnu Sina, Ibnu Rusyd, Al-Ghazali, jeung ulama-ulama séjénna. Kitan-kitab éta geus pasti hasil tina dinamika kamandang antara hiji ulama jeung ulama anu séjénna. Bener, Kuring siga jojodog unggah ka salu, teu pantes ngaguar hal ieu ka para Ustadz nu linuhung ku élmu jeung lineuwih ku pangarti. Nya, sakali-kali mah bedug ogé kudu ditakol deui meureun, nalika listrik pareum mah.[ ]
KANG WARSA | SUKABUMI DISCOVERY


text:
Statistika multivariat
Statistika multivariat atawa analisa multivariate statistik dina statistik ngajelaskeun kumpulan prosedur observation jeung analysis nu variabel statistikna leuwih ti hiji dina sawaktu.
Aya sababaraha model, nu gumantung kana tipe analisana nyaeta:
- Analisa korelasi kanonik nu nyoba keur nangtukeun aya henteuna hubungan linier antara dua runtuyan variabel (saperti soal jeung jawaban).
- Analaisa regresi nu nyoba nangtukeuk rumus linier nu bisa ngajelaskeun kumaha respon variabel kana robahna variabel sejen.
- Analisa prinsip komponen nu nyoba nantungkeun runtuyan variabel sintesis pangleutikna nu bisa dijelaskeun tina runtuyan aslina.
- Fungsi diskriminan atawa analisa variat kanonik nu nangtukeun runtuyan variabel beisa dibedakeun dumasa kana grup.
- Analisa prinsip koordinat nu nangtukeun jarak pangalusna tina runtuyan rekaman variabel sintesis.
- Analisa diskriminan linier (LDA) ngitung prediksi linier tina dua runtuyan data sebaran normal nu bisa dijadikeun kumpulan keur analisa saterusna.
- Regresi logistik ngawenangkeun nyieun analisa regresi keur ngira-ngira jeung nguji pangaruh covariates dina respon biner.
- Metoda analisa varian multivariet (MANOVA) ngalegaan tina metoda analisa varian keur ngawengku kasus dimana aya leuwih ti hiji variabel sarata variabel terikat teu bisa dikombinasikeun.


text:
Uni Éropa
Uni Éropa (UE, Basa Inggris: European Union, Basa Walanda: Europese Unie atawa EU) nyaéta hiji organisasi antarpamaréntahan sarta supra-nasional, anu diwangun ti nagara-nagara Éropa, anu saprak 1 Januari 2007 geus ngabogaan 27 nagara anggota. Persatuan ieu diwangun ngaliwatan Perjangjian Uni Éropa (anu leuwih dipikawanoh jeung Pajangjian Maastricht) dina 1992. Tapi, loba aspék ti UE geus aya saméméh tanggal kasebut, ngaliwatan organisasi saméméhna anu dimimitian dina warsih 1950-an.
Organisasi internasional ieu digawé ngaliwatan gabungan sistem supranasional sarta antarpamaréntahan. Di sawatara widang, kaputusan-kaputusan dicarokot ngaliwatan musyawarah sarta mufakat di antara nagara-nagara anggota, sarta di widang-widang séjénna lembaga-lembaga anu baroga sipat supranasional ngajalankeun tanggung témbalna tanpa perlu kasapukan anggota-anggotana. Lembaga penting di jero UE nyaéta Komisi Éropa, Déwan Uni Éropa, Déwan Éropa, Mahkamah Éropa, sarta Bank Sentral Éropa. Aya ogé Parlemen Éropa anu anggota-anggotana dipilih langsung ku warga nagara anggota.
Sajarah[édit | sunting sumber]
Sanggeus Perang Dunya I sarta Perang Dunya II, kahayang pikeun ngadegkeun Uni Éropa beuki ngaronjat, disurungkeun ku kahayang pikeun ngawangun balik Éropa sarta ngaleungitkeun kamungkinan perang séjénna. Ku alatan éta dijieun Komunitas Batubara jeung Waja Éropa (Basa Walanda: Europese Gemeenschap voor Kolen en Staal) ku Jerman, Perancis, Italia, sarta nagara-nagara Benelux. Hal ieu lumangsung ku Pajangjian Paris (1951), ditandatanganan dina April 1951 sarta dimimitian dina Juli 1952.
Sanggeus éta kabentuk ogé Komunitas Ékonomi Éropa (Basa Walanda: Europese Economische Gemeenschap) ngaliwatan Pajangjian Roma dina 1957 sarta dilaksanakeun dina 1 Januari 1958. Saterusna komunitas kasebut robah jadi Masarakat Éropa anu mangrupa 'tihang kahiji' ti Uni Éropa. Uni Éropa geus ngaevolusi ti hiji lembaga dagang jadi hiji lembaga nu gawé babarengan di widang ékonomi sarta pulitik.
Anggota[édit | sunting sumber]
Saprak 2007 Uni Éropa ngabogaan 27 nagara anggota, nyaéta
- Swédia (saprak 1 Januari 1995)
- Finlandia (saprak 1 Januari 1995)
- Éstonia (saprak 1 Méi 2004)
- Latvia (saprak 1 Méi 2004)
- Lituania (saprak 1 Méi 2004)
- Polandia (saprak 1 Méi 2004)
- Dénmark (saprak 1973)
- Jérman (saprak awalna)
- Walanda (saprak awalna)
- Bélgia (saprak awalna)
- Luksemburg (saprak awalna)
- Irlandia (saprak 1973)
- Britania Raya (saprak 1973)
- Perancis (saprak awalna)
- Portugal (saprak 1986)
- Spanyol (saprak 1986)
- Italia (saprak awalna)
- Malta (saprak 1 Méi 2004)
- Austria (saprak 1 Januari 1995)
- Slovénia (saprak 1 Méi 2004)
- Républik Céko (saprak 1 Méi 2004)
- Slovakia (saprak 1 Méi 2004)
- Hungaria (saprak 1 Méi 2004)
- Yunani (saprak 1981)
- Siprus (saprak 1 Méi 2004)
- Bulgaria (saprak 1 Januari 2007)
- Romania (saprak 1 Januari 2007)
Kroasia engkéna baris jadi anggota ogé. Status Turki masih tacan écés. Parlemen Éropa ngayakeun pasamoan maranéhanana di Brusel, Belgia sarta (sawatara kali sataun) di Strasbourg (Perancis). Parlemen Éropa dipilih sacara langsung ku warga nagara anggota.


text:
Bunraku
Bunraku (文楽) nya éta sandiwara boneka tradisional Jepang anu mangrupa salah sahiji jenis ningyo johruri (人形浄瑠璃). [1] Bunraku mimiti diwanohkeun di Osaka dina taun 1684. [2] Kasenian ieu sakapeung ogé disebut ningyou joururi. [2] Ningyou nya éta boneka, sedengkeun joururi nya éta carita narasi anu dibawakeun ku cara dinyanyikeun sarta dipirig ku petikan shamisen. [2] Kasenian ieu saméméhna disebut ayatsuri joururi shibai sandiwara joururi ayatsuri tuluy nu akhirna dingaranan bunraku di ahir jaman Meiji. [2] Ngaran bunraku sorangan dicokot ti ngaran seniman Uemura Bunrakuken I, saurang seniman ningyou joururi anu asalna ti Osaka. [2]
Daptar eusi
Sajarah[édit | sunting sumber]
Kasenian ningyou joururi diciptakeun ti gabungan sandiwara boneka jeung musik shamisen di mimiti jaman Edo. [2] Pintonan ieu awalna diciptakeun ku Takemoto Gidayu, saurang tayuu kalayan naskah nu dijieun ku Chikamatsu Monzaemon jeung Ki No Kaion. [2] Ningyou joururi dina jaman harita mampuh ngéléhkeun kapopuleran kabuki, ku kituna pintonan kabuki akhirna loba maké naskah carita ningyou joururi. [2] Tapi mimiti abad 19 kaayaan jadi tibalik, ku kituna pamingpin kasenian ningyou joururi anu ngaranna Uemura Bunrakuken I narékahan sangkan ngahirupkeun deui kasenian ieu ku cara ngadegkeun hiji gedong pintonan husus ningyou joururi di Kouzubashi [ayeuna Osaka] sarta saterusna dipindahkeun ka Matsushima ku Uemura Bunrakuken III. [2] Ngaran gedong pintonanna ogé dirobah jadi buranku-za (teater bunraku). [2] Lokasi bunraku-za pernah kaduruk nalika perang dunya II. [2] Ngaran bunraku-za digantian jadi Asahi-za, sarta posisi Shochiku salaku nu ngajaga kasenian bunraku digantikeun ku organisasi nirlaba Bunraku Kyoukai anu disponsoran ku Perfektur Osaka, dayeuh Osaka, Departemen Pendidikan Jepang sarta NHK. [2] Sajaba ti éta, pikeun nungkulan masalah regenerasi di dunya bunraku dina taun 1973 dijieun hiji kawijakan yén masarakat awam ogé bisa diajar kasenian ieu. [2]
Ningyou[édit | sunting sumber]
Hulu bonéka anu dipaké dina bunraku aya sababaraha macem, nya éta: lalaki atawa awéwé, kolot atawa ngora, sagala rupa sipat, pakasaban, jeung status sosial. [2] Satengah hulu bonéka éta aya anu bisa ganti peran sacara fleksibel ngan ukur ku ngaganti wig anu dipakéna. [2] Wig anu dijieun ti buuk manusa anu dicampur bulu sato éta ditémpélkeun ka bagian huluna maké lém anu dijieun ti cai jeung lilin sangkan henteu copot. [2] Awak boneka ogé dibéré pakéan anu luyu jeung perana. [2] Lamun baris mintonkeun peran wanoja bangsawan, mangka bonéka éta didangdanan maké kimono lengkep jeung jubon (baju jero), uchikake (mantel), haori (mantel luar), jeung obi. [2] Jenis hulu bonéka anu dipaké dina bunraku: [2]
Boneka Lalaki[édit | sunting sumber]
a. Bunshichi: lalaki kasep tapi sangsara, lalakon utama dina carita. [2]
b. Darasuke: hulu bonéka kalayan mimik ngécé pikeun peran jalma jahat. [2]
c. Matahei: hulu bonéka kalayan mimik rahayat anu jujur. [2]
Boneka Awéwé[édit | sunting sumber]
a. Musume: hulu bonéka rumaja umur 14-15 taun. [2]
b. Keisei: hulu bonéka pikeun peran wanoja panghibur. [2]
c. Ofuku: hulu bonéka pikeun wanoja anu wajahna buleud kalayan peran komikal. [2]


text:
R.A.A. Kusumaningrat
Radén Aria Adipati Koesoemaningrat, bupati Cianjur (1834-1862) nu gedé jasana dina mekarkeun Tembang Sunda. [1]. Sok disebut ogé Dalem Pancaniti ku sabab mindeng menekung tafakur di pancaniti. Ngaran keur leutikna mah R.Hasan. [1]. Ti leuleutik diajar pantun jeung degung ka R.Wasitareja. Nya anjeunna nu mimiti nyipta wanda dina Cianjuran, saperti wanda papantunan tina hasil kréasina kana seni pantun, wanda dedegungan (hasil kréasina tina degung), jejemplangan (hasil kréasi tina lagu-lagu jemplang), jeung rarancagan (hasil kréasi tina lagu-lagu rancag).[1]
Kacapi Dalem Pancaniti dingaranan Nyi Guling putih, turta dianggap mibanda kakuatan magis. Dina waktu-waktu nu tangtu, saban minggu sok diayakeun riungan para seniman di ruangan pancaniti, nepi ka kasenian, utamana seni mamaos, bisa mekar tur nerekab saparahiangan.
Sajaba ti panaratas tembang Sunda, anjeunna ogé produktif nulis, samalah karyana Kamus Melayu Sunda bisa dianggap minangka kamus Melayu Sunda munggaran anu ditulis ku pribumi (urang Sunda).[2]
Catetan[édit | sunting sumber]
- ↑ a b c (id) Ajip Rosidi, dkk. (2000) Ensiklopedi Sunda; Alam, Manusia, dan Budaya (termasuk Budaya Betawi dan Cirebon). Jakarta: Pustaka Jaya. Kaca 176. id=ISBN 9794192597
- ↑ tingali Naskah (manuscript) Kamus Melayu Sunda (SD 2), 1857, nu kiwari diteundeun di Perpustakaan Nasional RI


text:
Pupujian
Bisa dipastikeun yén ayana pupujian di masarakat Sunda téh sabada urang Sunda ngagem agama Islam. Hal ieu luyu jeung eusi pupujian nu salawasna ngeunaan kaagamaan.
Pupujian téh nya éta puisi buhun anu eusina nyoko kana ajaran agama Islam. Pupujian téh asalna tina sa’ir, nya éta puisi tina sastra Arab. Nu matak umumna pupujian wangunna téh méh taya bédana jeung sa’ir. Diwangun ku opat padalisan dina sapadana, sarta unggal padalisan diwangun ku dalapan engang. Tapi aya ogé anu diwangun ku dua padalisan dina sapadana; genep padalisan dina sapadana; jeung sajabana. Purwakanti nu aya dina pupujian, umumna purwakanti laraswekas.
Kartini spk. (1986:10) nyebutkeun yén pupujian téh gelarna di wewengkon pasantrén. Nyebarna pupujian ngaliwatan para santri, ti dinya ka masarakat, sarta ka sakola-sakola kaagamaan. Dina mangsa mimiti aya agama Islam, para kiayi satekah polah nepikeun pangajaran agama, salah sahijina dina wangun pupujian (Rusyana, 1971:12).
Cara macana, pupujian téh sok dikawihkeun atawa dinadomkeun. Umumna dibaracana téh di masjid saméméh solat, di madrasah, pasantrén, jeung dina acara-acara anu aya patalina jeung ka Islaman.
Fungsi Pupujian
Minangka seni, pupujian ngabogaan fungsi ekspresi pribadi jeung fungsi sosial. Dumasar hasil panalungtikan, fungsi social pupujian leuwih nonjol dibandingkeun jeung fungsi ekspresi pribadi (Rusyana, 1971:7). Pupujian digunakeun pikeun mangaruhan pikiran, parasaan, jeung kalakuan manusa, di sagigireun pikeun nepikeun ajaran agama. Pupujian mangrupa salah sahiji media atikan, nu eusina ngandung rupa-rupa naséhat jeung pangajaran agama, ku cara diapalkeun.
Papasingan Pupujian
Disawang tina eusi, pupujian téh bisa digolongkeun kana sababaraha golongan, diantarana:
a. Muji ka Gusti Alloh
Contona:
Ya Alloh nu sipat rohman
Ni’matna ngawalatraan
Sadayana kabagian
Ka nu kapir ka nu iman
b. Solawat ka Kangjeng Nabi
Contona:
Rohmat Alloh salam Alloh
Ka Toha utusan Alloh
Rohmat AAlloh salam Alloh
Ka Yasin kakasih Alloh
c. Do’a jeung Tobat ka Pangeran
Contona:
Mugi Gusti ngahampura
Kana dosa jisim abdi
Sareng dosa ibu rama
Dulur muslimat muslimin
d. Pepeling
Contona:
Anak Adam di dunya anjeung ngumbara
Hirup anjeun di dunya téh moal lila
e. Ajaran Agama
Contona:
Pardu wudu aya genep sadayana
Hiji niat kadua ngumbah rarayna
Tiu ngumbah leungeun dua jeung sikuna
Opat ngusap saalit tina sirahna
Lima ngumbah suku dua jeung muncangna
Genep tartib sing puguh runtuyanana
Sedengkeun M.A. Suparman (dina Rosman, 1988) ngabagi pupujian jadi opat, nya éta:
a. nu heubeul muji ka nu heubeul
b. nu heubeul muji ka nu anyar
c. nu anyar muji ka nu heubeul, jeung
d. nu anyar muji ka nu anyar


text:
Kabayan Ngala Nangka
Drama sunda komedi untuk 5 orang. Nyi Iteung, pamajikanana Kabayan teh nuju hamil ngora. Manehna teh ngidam hoyong pisan Nangka, tapi si Kabayan nu dasarna kebluk, tara daek ngala Nangka. Dina hiji isuk, Iteungnyamperkeun Kabayan nu keur sasarean di bale hareupeun imah.Iteung : (Ngagangguan Kabayan) Kang, hayu atuh pang alakeun Nangka kanggo Iteung!Kabayan : (Melek hiji soca, langsung sare deui) Haduh, Nyai, engke weh nya, isukan. Akang tehtunduh keneh!Iteung : (Ngambek) Huh, si Akang mah teu sayang ka Iteung!Kabayan : (Ngorok)Saking keheulna, Nyi Iteung angkat ka bumi emakna Kabayan. Sanepina di bumi emaknaKabayan.Iteung : (Lumpat sabari ceurik langsung nangkeup emak) Emaaakkkkk....Emak Kabayan : (Reuwas) Eleuh-eleuh, aya naon ieu, Nyai?Iteung : Eta, Ma! Si Kabayan! Kuring teh ngidam, hoyong pisan Nangka, tapina manehna taradaek pangalakeun!Emak Kabayan : Geus tong ceurik atuh! Keun weh, Emak nu ngomong ka si Kabayan!Emak sareng Iteung balik ka imah Kabayan. Sanepina di imah Kabayan, Emak sareng Iteungningali Kabayan nu sare keneh dina bale.Emak Kabayan : Heh! Kabayan, kebluk! Hudang sia!Kabayan : Naon sih mak? Isuk-isuk geus adat-adatan!Emak Kabayan : Maneh teh kumaha sih! Geus nyaho si Iteung keur hamil, ngidam Nangka! Lainmah diturutkeun kahayangna! Malah gogoleran teu puguh!Kabayan : Heueuh mak, sakedeung deui dipangalakeun!Emak Kabayan : Buru! Ayeuna geura mangkat neangan Nangka! Nu kolot nya, Nangkana!Kabayan : (Hudang) Heueuh! Kuring mangkat ayeuna lah!Kabayan mangkat neangan Nangka. Tapi Kabayan teu terang, tangkal Nangka nu keur buahanteh dimana. Sapanjang jalan, manehna luak-lieuk neangan Nangka. Akhirna manehna manggihhiji tangkal Nangka nu buahna leubeut.Kabayan : Hahhh! Akhirna kuring manggihan Nangka! Karolot deui Nangkana!Kabayan langsung naek ka tangkal Nangka nyokot hiji Nangka nu pang kolotna. Teu lila anu boga kebon datang. Kabayan langsung turun ti tangkal Nangka.Kabayan : Haduh kumaha ieu! Nyi Ndit datang! Mana kacida galakna deui!Kabayan lumpat ka ragasi nu aya di tukangeun kebon. Kabayan malidkeun eta Nangka.Kabayan : Nangka, jung balik tiheula nya! Kuring rek kabur heula! Nangka teh kabawa palid ku cai, teu lila, nu boga kebon datang. Nyi Ndit : Heh! Sia keur naon di kebon aing! Maneh rek maling?Kabayan : Henteu Nyai. Nyi Ndit : Ah sia! Alesan wae! Ngaku weh ari rek nyopet mah!Kabayan : Bener Nyai, teu bohong! Nyi Ndit : Demi naon sia, Kabayan?Kabayan : Demi Nyi Iteung, Nyai! Nyi Ndit : Alah, sia! Nyopet mamawa ngaran pamajikan! Hayu milu jeung urang! Urang ka imahPa RT!Kabayan : Duh, nyai! Ulah atuh! Bener abdi teh teu nyopet! Sok mana barang buktina!


text:
Harun Yahya
Harun Yahya nya éta ngaran pena ti Adnan Oktar anu lahir di Ankara taun 1956. [1] Salaku saurang da'i jeung ilmuwan kasohor asal Turki, manéhna pohara ngajungjung luhur ajén akhlaq sarta ngabdikeun hirupna pikeun ngadakwahkan ajaran agama ka masarakat. [1] Manéhanana tambah kasohor nalika ngaruntugkeun téori Evolusi Darwin. [2]
Biografi[édit | sunting sumber]
Adnan Oktar mimiti perjuangan intelektualna taun 1979, nya éta nalikas sakola di Akademi Seni, Universitas Mimar Sinan. [1] Salila aya di universitas éta, manéhna ngalakonan pengkajian anu jero ngeunaan sagala rupa filsafat jeung idéologi materialistik anu pohara mangaruhan ka masarakatna. [1] Hal ieu ngajadikeun manéhna leuwih nyaho sarta maham dibandingkeun jeung pakar filsafat atawa idéologi éta sorangan. [1] Mawa bekel informasi jeung pangaweruh anu jero ieu, manéhna nulis sagala rupa buku ngeunaan bahaya Darwinisme jeung teori evolusi, anu mangrupa ancaman ka ajén inajén akhlaq, sarta buku ngeunaan runtuhna téori ieu ku élmu pangaweruh. [1] Majalah ilmiah populér New Scientist édisi 22 April 2000 nunjuk Adnan Oktar salaku "pahlawan dunia" anu geus mecahkeun teori evolusi sarta ngébréhkeun fakta ayana penciptaan. [1] Harun Yahya geus ngahasilkeun sagala rupa karya ngeunaan Zionisme jeung Freemasonry, sarta ratusan buku anu nalungtik ngeunaan akhlaq dina Al-qur'an sarta bahasan-bahasan séjén anu aya patalina jeung akidah. [1]
Karyana[édit | sunting sumber]
Tangan Rahasia di Bosnia, Kebohongan Holocaust, Di Balik Tirai Terorisme, Kartu-Kurdi Israel, Strategi Nasional bagi Turki, Moral Qur'ani: Solusi, Permusuhan Darwin Terhadap Bangsa Turki, Bencana Kemanusiaan Akibat Ulah Darwinisme, Kebohongan Teori Evolusi, Bangsa-Bangsa Yang Diadzab, Nabi Musa, Zaman Keemasan, Keagungan Warna Ciptaan Allah, Kebesaran Allah di Setiap Sudut Alam Semesta, Hakikat Kehidupan Dunia, Pengakuan Kaum Evolusionis, Kekeliruan Kaum Evolusionis, Sihir Darwinisme, Agama Darwinisme, Al-Qur'an Menuntun Kepada Ilmu Pengetahuan, Asal Usul Kehidupan yang Sesungguhnya, Penciptaan Alam Semesta, Keajaiban Al-Qur'an, Desain Pada Alam, Perilaku Pengorbanan Diri dan Kecerdasan Pada Dunia Hewan, Keabadian Telah Berlangsung, Anakku Darwin Telah Berbohong!, Berakhirnya Darwinisme, Bagaimana Seorang Muslim Berpikir?, Keabadian dan Hakikat Takdir, Jangan Berpura-Pura Tidak Tahu, Misteri DNA, Keajaiban Atom, Keajaiban Sel, Keajaiban Sistem Kekebalan, Keajaiban Mat, Keajaiban Penciptaan Tumbuhan, Keajaiban Laba-Laba, Keajaiban Semut, Keajaiban Nyamuk, Keajaiban Lebah, Keajaiban Biji, Keajaiban Rayap. [1]
Tina sakabéh buku karya Harun Yahya, kabéh topik anu ditepikeun pohara luyu jeung ajaran Al-qur'an. [1] Komo topik-topik anu ditepikeun ngaliwatan basa ilmiah, anu sakapeung dianggap rumit sarta ngabingungkeun, dijéntrékeun kalayan lugas jeung écés.[1] Buku-buku anu ngabahas ngeunaan kaimanan ngajelaskeun ngeunaan ayana jeung kaésaan Alloh, sarta ditulis pikeun nepikeun Islam ka maranéhanana anu laér ti agama sarta muka haté maranéhanana sangkan narima bebeneran.[1] Pikeun Muslim, buku-buku ieu eusina ngeunaan nasehat sarta pépéling.[1]


text:
Contoh Pidato Bahasa Sunda
Langkung tipayun sim kuring asmana Bapak, Ibu guru Sekolah Unsilster seja ngahaturkeun rebu nuhun laksa keti gerah kabingahan, bingah ka giri-giri, bingah amarwata suta, bingah anu taya hinggana, sanggem paripaos tea mah sim kuring teh asa mobok manggih gorowong, asa ditonjok ku congcot, rehna dina danget ieu tiasa patepung lawung, paamprok jonghok, patepang raray sareng para Ibu Bapak sadaya dina raraga paturay tineung marurangkalih kelas VI ieu.
Para Ibu, Bapak sadaya, menggah pamaksadan sim kuring teu aya sanes kajabina nyaeta seja nyukcruk galur di luluhur, mapay lacak anu baheula, tatali paranti warisan ti nini aki. Nu mawi tebih diungsi, anggang di teang, sanes lantung tambuh laku, sanes ketang tanpa beja, sim kuring seja malikan carita anu tiheula nu kungsi dipake carita nyaeta rehna para Ibu Bapak nitipkeun, nyerenkeun pala putra putri Ibu Bapak sadayana ka ieu sakola, nyatana ka Bapak Ibu guru supados pala putra putri Bapak sadayana dididik, diatik, dibina, dibimbing, dipaparinan pelajaran anu dugi ka danget ieu 6 taun parantos kalangkung, alhamdulillah parantos bade rengse, kalayan mung sakitu kamampuan sareng katiasana, mung sakitu buktosna anu mudah-mudahan aya mangfaatna, khususna kanggo marurangkalih sadayana, umumna mah kanggo keluargana, masyarakatna, agamana, nagarana, nusa sareng bangsana.
Namung dina hal ieu sim kuring asmana Bapak Ibu guru neda sihampuntena boh bilih dina salami ngadidik, ngatik, ngabimbing, ngabina pala putra putri Ibu Bapak sadayana aya dina kakirangan sinareng kalepatanana, atuh boh bilih aya anu kagitik ku pangatik, kahajar ku pangajar, pamugi ageung sihampuntena, da sentak polototna bapak sinareng Ibu guru teh sanes keuheul atanapi ngewa tapi bakat ku nyaah deudeuh kanu janten muridna. Kalayan alhamdulillah kiwari parantos niti wanci nu mustari, ninggang mangsa nu utama, parantos anjog kana waktos anu diantos-antos kana mangsa rengsena diajar di sakolah dasar kalayan aya dina kalungsur langsar, aya dina kasuksesan, ku kituna sim kuring sabadana, mengingat, menimbang sareng memutuskan yen pada putra putri Bapak ibu sadaya dinyatakan LULUS 100 %.
Para Ibu Bapak sadayana kumargi kitu, sim kuring asmana Bapak Ibu guru sadayana seja nyanggakeun sejak masrahkeun deui pala putra putri Ibu bapak sadayana, ti luhurna sausap rambut, di handap sausap dampal, getihna satetes, rambutna salambar, ambekanana sadami, kaireng katalingeuhan, bobodoran, kalepatanana sinareng kakiranganana sumangga nyanggakeun.
Para Ibu Bapak sadaya kanggo salajengna ieu mah khusus kanggo marurangkalih anu bade paturay tineung, tanbi lengoh kalempohan, tamba mulang ngalongkewang, sasieureun, sabeunyeureun, sarebuk samerang nyamu, belah pecah lalab rumbah, mugia janten barokah, ieu mah etang-etang tawis kanyaah, kadeudeuh sinareng katineung ka marurangkalih sadayana.
Ujang, Nyai hidep anu kungsi diiring ku kawih asih, balabuhna dasar katineung, gupay kelar enteupna geugeut kameumeut, anu disungging dina permadani, asih nu diipuk na jajantung, mangkak dina taman katresna, kiwari hidep parantos bade paturay, hidep bakal pisah, bakal pajah. Kumargi kiti Bapak titip, Ujang Nyai mun seug hidep parantos mulang deui sareng lingkungan kulawarga, masyarakat, nagara, nusa sareng bangsa, poma Ujang Nyai hidep sing bisa ngajagi diri, ngaraksa salira, sing lantip budi, hade tata, hade basa sing nyaah, deudeuh ka sasama, ka kadang warga, ka masyarakat ka Nusa, Bangsa sareng Nagara.
Kumargi kita sim kuring asmana Bapak Ibu Guru sadaya seja neungteuk ranggeuy, nilas manggaran mungkasna mangsa diajar di sakola dasar, supados ngajirim eusi, subaya mibanda nyata, taya deui bahasa anu utama, iwal ti sisng lantip budi, hade tata, hade basa sing tiasa ngajagi diri, ngajaga salira, sing nyaah deudeuh ka salira, ka ibu rama, ka sasama, ka kadang warga, ka masyarakat, Nusa, bangsa, nagara sareng agama.
Rupin kiwari parantos niti wanci nu mustari ninggang mangsa anu utama, parantos anjog kana waktos anu diantos-antos, dinten ieu Rebo kaping 27 Juni 2007 hidep bakal pisah hidep bakal pajauh, pileuleuyan-pileuleuyan, sapu nyere pegat simpay, pileuleuyan pileuleuyan paturay patepang deui. pileuleuyan pileuleuyan anaking bral…. Bral geura miang.
Para Ibu para Bapak sadayana sim kuring asmana Bapak Ibu Guru kalayan resmi mancen gawe ngemban tugas ti nagara sejak nyanggakeun pala putra putri Ibu Bapak sadayana sakali deui sumangga nyanggakeun.
Kumargi kitu sim kuring neda ageung agung cukup lumur, neda jembar hampurana, anu janten margi dina tata titina, dina tindak tandukna, oge dina tata titina, bema tatakrama, oge dina basa basina mung sakadar dirarampa, sugan kiti, meureun kieu, tangtos pisan upami teu ninggang kana wirahmana mah, seueur silung sareng sumbangna, kalayan teu puguh entep seureuhna.
Rupina sakitu nu kapihatur hapunten sagala rupi kalepatan sareng kakiranganana, beber layar poe anyar, lulus banglus ginuluran, tebih tina marganing balai, anggang tina sagala gogoda disarengan luhur kuta gede dunya, jatnika sapapaosna, bagja dunya rawuh akheratna.


text:
Marty Natalegawa
Dr. Raden Marty Muliana Natalegawa, M.Phil, B.Sc (gumelar di Bandung, Jawa Kulon, 22 Maret 1963; umur 51 taun) nyaéta Duta Indonesia pikeun PBB saprak 5 Séptember 2007. Manéhna kungsi jadi juru wicara Departemen Luar Nagri Républik Indonésia. Saméméh meunang pancén minangka Duta di PBB, manéhna téh jadi Duta Indonesia pikeun Inggris saprak 11 Nopémber 2005 nepi ka 5 Séptember 2007. Marty téh saurang anu boga pangalaman dina dunya diplomasi internasional.
Dina bulan Nopémber 2007, Marty meunang kapercayaan penting minangka Présidén Déwan Keamaan PBB.
Marty nyaéta lulusan Australian National University dina taun 1993 kalayan gelar doktor. Saméméhna, manéhna kungsi nimba élmu di London School of Economics, Universitas Cambridge, Inggris. Sanggeus ngahontal strata dua di Inggris, manéhna ngamimitian digawé di Departemen Luar Nagari dina taun 1986.
Manéhna ogé kungsi nyekel kalungguhan minangka kapala delegasi nagara pikeun sajumlah konferénsi internasional, interaliansi jeung Perserikatan Bangsa-bangsa (PBB), Gerakan Non-blok, konferénsi organisasi Islam, sarta ASEAN. Manéhna ogé kungsi jadi delegasi Indonésia pikeun Déwan Kaamanan PBB sarta dialog trilateral di Timor Timur sarta Diréktur Jéndral ASEAN (2003-05).
Ayeuna manehna kapilih jeng ditunjuk ku Presiden Susilo Bambang Yudhoyono janten Menteri Luar Negeri dina Kabinet Indonesia Bersatu kadua, ngagentos pajabet sateuacanna Hassan Wirajuda.
Ti pernikahanana jeung Sranya Bamrungphong, manéhna meunangkeun tilu urang anak, nyaéta Annisa, Anantha jeung Andreyka.


text:
Toponimi
Toponimi nyaéta bahasan ilmiah ngeunaan ngaran tempat (toponim), asal-usul, harti, pamakéan, sarta tipologinya. Bagian kahiji kecap kasebut asalna ti basa Yunani tópos (tόπoς) anu hartosna tempat sarta dituturkeun ku ónoma (ὄvoua) anu hartosna ngaran. Toponimi mangrupa bagian ti onomastik, bahasan ngeunaan sagala rupa ngaran.
Nu dimaksud toponim di dieu nyaéta ngaran tempat, wewengkon, atawa hiji bagian séjén tina beungeut dunya, kaasup anu alami (kawas walungan) sarta anu mangrupakeun jieunan jelema (kawas dayeuh).


text:
Transformers
Transformers mangrupakeun salahsahiji carita fiksi ciptaan Hasbro. Carita utamana nyaeta perang antara dua ras robot, Autobots sareng Decepticons. Asal maranehna ti planet Cybertron, anu saterasna nyasar ka Bumi. Sadaya robot Transformers tiasa robih janten beragam barang sapertos mobil, alat-alat rumah tangga, sareng peralatan militer. Mottona nyaeta: More Than Meets the Eye sareng Robots in Disguise. Sadaya seri sareng waralaba Transformers nu aya ayeuna mangrupakeun sekuel tina versi asli taun 1984.
Daptar eusi
Generasi 1 (1984-1992)[édit | sunting sumber]
Aslina, Transformers mangrupakeun seri cocooan Jepang taun 1970-an, anu namina Microman jeung Diaclone. Hasbro teras meser eta hak cipta kaduana, teras dijual deui ka Takara ti Jepang. Konsep utama G1 nyaeta pertarungan abadi Autobots nu dipimpin Optimus Prime ngalawan Megatron ti Decepticons. Mimitinamah sadayana perang di Cybertron, tapi ku sabab di Cybertron tos ancur, para Autobots ngalih ka Bumi, di pengkereuna Decepticons nuturkeun sambil teras neangan kasempatan jang ngancurkeun Autobots
Basis utama serial Transformers G1 seseurna tina komik terbitan Marvel. Perbedaanna alit pisan antara komik jeung serial TV. Contona di komik Shockwave teh pamimpin Decepticons, tapi di serial TV, anjeunna janten anak buah Megatron anu loyal. Teras Dinobot dina versi TV kaasup sub grup Autobots, tapi dina komik maranehna independen. Lainna, Optimus Prime ceuk versi komik mah diciptakeun tina Creation Matrix, tapi dina versi TV, nu nyiptakeun Optimus Prime teh ternyata Alpha Trion.
Taun 1986, ku kasuksesan tina serial TV Transformers, pihak Hasbro teras ngarilis film anu judulna The Transformers: The Movie. Dina pilem ieu, Matrix anu aya di Optimus Prime ngalih ka Ultra Magnus, teras dicaritakeun, Optimus Prime teh pupus. Matrix anu aya di Ultra Magnus sempat direbut ku Galvatron, teras robot ngora anu namina Hot Rod ngawanikeun diri ngalawan Galvatron jang ngarebut deui Matrix. Anjeunna berhasil, teras eta Matrix teh dianggo, ngarobih Hot Rod janten Rodimus Prime.
Taun 1987, pihak Takara Jepang nyobian ngadamel serial baru, ku sabab di versi Amerika serial TV na seep episodena. Di Jepang, nami serial anu baru teh nyaeta Transformers: The Headmasters, diteraskeun ku sekuelna nu berjudul Transformers: Super-God Masterforce, Transformers: Victory, sareng Transformers: Zone. Di Amerika, sanajan serial TV na tos tamat, pihak Marvel tetep neraskeun carita dina bentuk komik.
Di Indonesia, serial TV Transformers G1 mimiti abus taun 1995, diputer di RCTI. Teras di sasih November 2007, serial ieu diputer ulang di ANTV sampai Agustus 2008.
Generasi 2 (1992-1995)[édit | sunting sumber]
Versi anu ieu mangrupakeun carita terasan ti G1. Mimiti dirilis taun 1993 dengan jumlah buku komik anu mencapai 12 edisi. Di Inggris, anu rada benten jalan caritana jeung di Amerika, buku komik anu terbit jumlahna lima edisi.
Beast Wars/Machines (1996-2001)[édit | sunting sumber]
Versi anu ieu, rada benten jeung diragukeun katerkaitanna jeung versi G1, dirilis taun 1996. Ayeuna anu janten bahan carita nyaeta dua grup laluhur Autobots sareng Decepticons. Laluhur Autobots namina Maximals, dipimpin ku Optimus Primal. Samentara laluhur Decepticons namina Predacons, dipimpin ku Megatron.
Model parobihan robot nu aya di versi ieu seseurna jaranten binatang purba. Ceuk dua pengarang carita utamana, Bob Forward sareng Larry DiTillio, carita Beast Wars sabenerna mah masih aya kaitan jeung versi G1. Sabab dina versi serial G1, Autobots jeung Decepticons dongkap ka Bumi opat juta tahun sateuacan taun 1984.
Di Indonesia, serial TV na mimiti diputer taun 1999 di stasiun TV SCTV, tapi ayeuna serial ieu teu acan pernah diputer ulang deui.
Robots in Disguise (2000-2002)[édit | sunting sumber]
Kali pertama ieu, serial TV Transformers dijieun ku pihak Jepang anu saterasna diimpor ka Amerika Serikat. Jumlah episodena aya 39. Jalan caritana ngisahkeun Megatron anu nyiptakeun Decepticons keur ngabantuan Predacons. Saleuwihna, carita dina Robots in Disguise masih neraskeun tina Beast Wars. Optimus Prime muncul deui dina ieu serial, ngabantuan Optimus Primal.
Unicron Trilogy (2002-2006)[édit | sunting sumber]
Tilu serial TV anu anyar, nu dikarang ku Aaron Archer, dirilis antara taun 2002 nepi ka taun 2006. Tilu serial eta teh masing-masing judulna nyaeta, Transformers: Armada, Transformers: Energon, sareng Transformers: Cybertron. Serial TV anu tilu etateh minangkanamah bagian tina kerjasama antara Hasbro Amerika sareng Takara Jepang.
Transformers: Armada jalan caritana ngisahkeun perang Autobots lawan Decepticons anu nyeret ras minoritas nu namina Mini-Con abus kana peperangan. Teras dina Transformers: Energon jalan caritana masih neraskeun perang Autobots lawan Decepticons nu ditambihan ku abusna anggota-anggota Mini-Con ka Autobots atanapi Decepticons. Atuh dina Transformers: Cybertron, anu gambar animasi robotna tos nganggo animasi CGI, jalan caritana ngisahkeun usaha Megatron ngawasai dunya, nu akhirna gagal ku sabab Autobots, Decepticons, sareng Mini-Con kerjasama ngeureunkeun usaha Megatron.
Franchise film (2007-…)[édit | sunting sumber]
Pertengahan 2007, Transformers diangkat kana layar lebar jang kadua kalina. Tapi dina nu versi ieu, sanes film animasi deui, tetapi digentoskeun ku perpaduan antara jalmi nyata sareng animasi komputer. Salajengnamah carita dina versi film masih sami jeung dina versi-versi sateuacanna, nyaeta perang Autobots versus Decepticons.
Di 2009 engke, film sekuel Transformers 2007 bakal dirilis, judulna Transformers: Revenge of the Fallen.
Transformers: Animated (2008-…)[édit | sunting sumber]
Sadinten saatos Natal, tepatna tanggal 26 Desember 2007, channel TV kartun, Cartoon Network, ngamimitian nyiarkeun versi anyar tina waralaba Transformers. Judul anu ayeuna namina Transformers: Animated. Jalan caritana ngagabungkeun unsur ti Transformers G1 sareng Transformers film versi 2007. Di Indonesia, serial TV ieu mulai asup tanggal 2 Juli 2008, disiarkeun di RCTI. Teras tanggal 8 Oktober 2008 serial ieu ngalih ka GlobalTV.
Media promosi[édit | sunting sumber]
Toyline[édit | sunting sumber]
- Transformers: Generation 1
- Transformers: Generation 2
- Transformers: Beast Wars
- Transformers: Machine Wars
- Transformers: Beast Machine
- Transformers: Robots in Disguise
- Transformers: Armada
- Transformers: Universe
- Transformers: Robot Masters
- Transformers: Energon
- Transformers: Alternators
- Transformers:Cybertron
- Transformers: Titanium
- Transformers: Classic
- Transformers: BotCon
- Transformers: The Movie Toy 2007
- Star Wars Transformers
CD Audio[édit | sunting sumber]
- Transformers: The Movie Soundtrack (1986)
- Transformers: Theme Song Collection (2003)
- Transformers: History of Music 1984-2000 (2004)
- Transformers: The Album (2007)
- Transformers: Song Universe (2007)
- Transformers: The Score (2007)
Video game[édit | sunting sumber]
- The Transformers (1986)
- Transformers: Battle to Save the Earth (1986)
- Transformers: Convoy no Nazo (1986)
- Transformers: The Headmasters(1987)
- Transformers: Beast Wars (1997)
- Transformers: 2003 edition (2003)
- Transformers: 2004 edition (2004)
- Transformers: The Game (2007)
- Transformers: Animated (2007)
- Transformers: Revenge of the Fallen (2009)


text:
Paparikan téh mangrupa salah sahiji wangun Sisindiran (ti sagédéngeun Rarakitan jeung Wawangsalan). Paparikan asalna tina kecap “parik” atawa “parek” anu hartina “deukeut” atawa “caket”. Pangna disebut kitu, lantaran dina Paparikan téh aya sora anu padeukeut nyatana antara sora dina cangkang jeung dina eusi.
Ditilik tina wangunna, sapada (sagunduk) Paparikan téh diwangun ku opat padalisan (jajaran). Unggal padalisan diwangun ku dalapan engang (suku kata/vokal). Padalisan kahiji jeung kadua mangrupa cangkang (sampiran), sedengkeun padalisan katilu jeung kaopat mangrupa eusi (isi). Antara cangkang jeung eusi téh teu aya hubungan(harti) nanaon, iwal ku padeukeutna sora téa (murwakanti).
Lianti miwatek Piwuruk, Paparikan ogé aya anu watekna “silihasih” atawa “birahi”,“sésébréd” atawa “banyol” (heureuy), jeung aya deui anu “cawokah” malah“jorang”, sarta aya ogé anu watekna “resmi” atawa “dines” nyaéta anu ilahar dipake pikeun bubuka jeung panutup (pangpangna dina pagelaran jeung dina biantara-biantara).
Conto Paparikan …
Baju kutud heureut pola
dikelin teu dijalujur
Mun teu cucud ti sakola
arisin balik ka lembur
Barangbang dahan kalapa
malang dina jalan suni
Sanajan nu indung bapa
omat ulah wani-wani
Hayam jago eukeur béla
dipeuncitna ku ki santri
Kudu getol ka sakola
sangkan beunghar ku pangarti
Jiga naon lauk enun
matak jadi kahéranan
Mun manéh cucud jeung junun
insya Alloh tinekanan
Kanikir siki kanikir
cangkudu beunang panimu
Kapikir beuki kapikir
hirup kudu loba élmu
Sumber : Kalangsunda.net
Filed under: Uncategorized


text:
Dinamika sistim
Dinamika sistim sahiji pendekatan keur dinamika dina populasi, system ekologi sarta ékonomi, nu ilaharna pakait raket. Dinamika sistem dipanggihkeun di awal taun 1960s ku Jay W. Forrester di MIT nu ngawangun MIT System Dynamics Group. Dina waktu nu sarua, manehna mimiti make nu nalungtik ngeunaan sistim salila manehna gawe di rekayasa listrik keur sistim nu dipake unggal poe. Naha nu dipake sistim dinamik beda tina pendekatan sejen nu diajarkeun dina sistim kompleks nu dipake di feedback loops. Stocks sarta flows ngarupakeun wangunan blok model sistim dinamika. Manehna mantuan ngajelaskeun kumaha sistim pakait ku feedback loops nu dijieun nonlinearity remen kapanggih dina masalah kiwati. Perangkat lunak komputer dipake keur simulasi model dinamika sistim nu keur ditalungtik. Running "what if" simulations to test certain policies on such a model can greatly aid in understanding how the system changes over time.
Tumbu kaluar[édit | sunting sumber]
- MIT System Dynamics Group
- The System Dynamics Society is an international, nonprofit organization devoted to encouraging the development and use of systems thinking and system dynamics around the world
- An Annotated Survey of the Essential System Dynamics Literature
Perngkat lunak haratis[édit | sunting sumber]
- Simile (free for research, educational and personal use)
- http://www.suite101.com/article.cfm/scientific_computing/85003
- Vensim (free for educational and personal use)
- Introduction to Social Macrodynamics
- TRUE (free for educational and personal use)


text:
Dayeuh Tacloban
Dayeuh Tacloban téh mangrupakeun dayeuh palabuan nu anggangna kurang-leuwih 225 kilométer (atawa sarua jeung 360 mil) beulah kidul-wétan lamun ti Manila mah. Dayeuh ieu téh dayeuh nu paling loba pamukimna[1] jeung dianggap sabagé puseur Wilayah Visayas Wetan atawa Wilayah VIII. Dayeuh ieu kungsi jadi puseur Pamarentah Persemakmuran Filipina ti mimiti 20 Oktober 1944 nepikeun ka 27 Pebruari 1945.
Daptar eusi
- 1 Sajarah
- 2 Geografi
- 3 Ekonomi
- 4 Ngeunaan Bank jeung Duit
- 5 Puseur Balanja
- 6 Ngeunaan Pamukim
- 7 Agama
- 8 Pamaréntah
- 9 Pangatikan
- 10 Kaséhatan
- 11 Angkutan
- 12 Budaya
- 13 Média
- 14 Pranala luar
- 15 Rujukan
Sajarah[édit | sunting sumber]
Tacloban kungsi dipikawanoh sabagé Kankabatok, gambaran hayal pikeun padumuk di ieu tempat – Kabatok. Maranéhna ngamimitian nyieun padumukan di hiji wewengkon nu ayeuna jadi Garéja Santo Niño. Nu lianna nu datang ka dinya sababaraha waktu sanggeusna nyaéta Gumoda, Haraging, jeung Huraw nu ngawangun paimahan di deukeut tempat éta. Wewengkon Huraw nyaéta pasir nu ayeuna geus diwangunan balé dayeuh di luhureunna. Padumukan nu mangrupa-rupa tapi ngahiji nyokot ngaran Kankabatok, nu hartina hak milik Kabatok.
Geografi[édit | sunting sumber]
Ekonomi[édit | sunting sumber]
Ngeunaan Bank jeung Duit[édit | sunting sumber]
Puseur Balanja[édit | sunting sumber]
Daptar Puseur Balanja[édit | sunting sumber]
Ngeunaan Pamukim[édit | sunting sumber]
Agama[édit | sunting sumber]
Daptar Garéja Katolik di Tacloban[édit | sunting sumber]
Pamaréntah[édit | sunting sumber]
Barangay[édit | sunting sumber]
Setémpel Resmi Dayeuh Tacloban[édit | sunting sumber]
Gegedén Dayeuh (2007-ayeuna)[édit | sunting sumber]
Wali Dayeuh[édit | sunting sumber]
Pangatikan[édit | sunting sumber]
Sakola Handap[édit | sunting sumber]
Nagri[édit | sunting sumber]
Swasta[édit | sunting sumber]
Sakola Menengah[édit | sunting sumber]
Nagri[édit | sunting sumber]
Swasta[édit | sunting sumber]
Sakola Luhur[édit | sunting sumber]
Kaséhatan[édit | sunting sumber]
Angkutan[édit | sunting sumber]
Ka jero jeung jalan-jalan di dayeuh[édit | sunting sumber]
Budaya[édit | sunting sumber]
Daptar kariaan[édit | sunting sumber]
Média[édit | sunting sumber]
- DYAB-TV TV-2 Tacloban - Pausahaan Panyiaran ABS-CBN
- DYTS-TV TV-4 Tacloban - Pausahaan Pangurusan jeung Integrasi Sarraga
- DYZG-TV TV-5 Tacloban - Jaringan Radio Filipina nu diurus ku C/S 9
- DYPC-TV TV-8 Tacloban - Jaringan Panyiaran Nasional
- DYRP-TV TV-12 Tacloban - Pausahaan Panyiaran Antarbenua
- DYJP-TV TV-22 Tacloban - Jaringan Panyiaran Kidul nu diurus ku ETC
- DYTC-TV TV-24 Tacloban - Jaringan Panyiaran AMCARA nu diurus ku Studio 23
- DYOU-TV TV-26 Tacloban - Jaringan GMA nu diurus ku Q
- DYLJ-TV TV-28 Tacloban - Jaringan Panyiaran Rajah nu diurus ku 2nd Avenue
- DYTB-TV TV-30 Tacloban - Pausahaan Panyiaran Babarengan
- DYNE-TV TV-46 Tacloban - Pausahaan Panyiaran Heulang nu diurus ku Net 25
- DYLQ-TV TV-40 Tacloban - Jaringan Panyiaran ACQ-Karajaan
- Salah sahiji saluran Aton - Saluran 24 nu dipimilik ku DYVL (Saluran Munggaran Waray-Waray)
Pranala luar[édit | sunting sumber]
- Departemen Pariwisata Filipina
- Paroki Santo Yusup, San Jose, Dayeuh Tacloban
- Akteu Républic Taun 760 - Akteu nu nétélakeun Peresmian Dayeuh
- Blog ngeunaan Dayeuh Tacloban di AnAsianTraveler.Com


text:
V
V nyaéta hurup Latin modérn anu ke-22. Dina basa Indonésia, hurup ieu disebut fe, sedengkeun dina basa Inggris disebut vee, dibaca [viː]. Awalna hurup ieu melambangkan sada [u], vokal tukang katutup buleud, tapi vokal kasebut jadi hurup pangsoranganna (U), samentara V jadi lambang sada [v] (konsonan desis bibir-huntu bersuara). Dina basa Indonésia mindeng dilafalkan kawas [f] (konsonan desis bibir-huntu teu bersuara).
Daptar eusi
Sajarah[édit | sunting sumber]
Hurup V asalna ti hurup Semitik Waw, kitu ogé hurup-hurup modérn F, U, W, sarta Y. Hurup Semit saterusna mangaruhan hurup Fénisia, Yunani, sarta Étruska. Hurup Latin dipangaruhan ku hurup Yunani, kalayan parobahan saperluna alatan ékol penyesuaian fonologi sarta sajabana.
Dina basa Yunani, hurup upsilon (Y) diadaptasi ti hurup waw, awalna pikeun melambangkan sada vokal /u/ kawas dina kecap "bulan", saterusna robah jadi /y/ (vokal hareup katutup buleud), nyaéta sarua kawas pelafalan hurup ü dina basa Jerman.
Dina basa Latin, hurup upsilon ieu diinjeum dina wangun hurup V (tanpa batang) pikeun nandakeun sada /u/ anu sarua, sarta ogé sada konsonan /w/. Ku alatan éta, kecap num—atau asalna dieja NVM—disebut "noom" (/num/) samentara kecap via/VIA disebut "wi-a" (/wia/). Mimitian abad kahiji Maséhi, ngagantung dina dialek satempat, konsonan /w/ robah jadi /B/, sarta pamustunganana jadi /v/.
Sabot ahir Jaman Pertengahan, timbulna dua wangun hurup v atawa u, duanana dipaké pikeun sada /u/ sarta /v/. Wangun v bersudut ditulis di mimiti kecap, sedengkeun wangun u bundar dipaké di tengah atawa ahir kecap tanpa menghiraukan sadana. Ku éta, kecap-kecap kawas valour sarta excuse sarua kawas éjahan jaman ayeuna, tapi kecap have sarta upon ditulis haue sarta vpon. Pamustunganana dina warsih 1700-an, ambéh sada konsonan sarta vokal diasingkan, wangun v nandakeun konsonan samentara wangun u pikeun vokal, mangka lahirlah hurup u modérn. Dina mangsa éta pisan tercipta hurup badag U; saméméhna sok dipaké hurup badag V. Mulanya, saprak hurup u sarta v dijadikeun hurup anu béda, v mendahului u dina susunan alfabét, tapi kiwari lumangsung sabalikna.
Pamakéan[édit | sunting sumber]
Dina sistem angka Romawi, hurup V melambangkan nomer 5, alatan nyarupaan kabiasaan ngitung takik anu diukir dina kai, nyaéta saban takik kalima dikerat dua ambéh nyieun "V".
Dina sistem Alfabét Fonétik Internasional, /v/ nandakeun sada konsonan desis bibir-huntu bersuara.
Dina basa Irlandia, hurup ‹v› lolobana dipaké dina kecap serapan, kawas veidhlín ti basa Inggris violin. Tapi sada [v] mecenghul sacara alami dina basa Irlandia waktu sada /b/ ngalaman lénisi atawa "dilembutkan", ditulis nurutkeun ortografi kalayan ‹bh›, ku kituna bhí dilafalkan [vʲiː], an bhean dilafalkan [ən̪ˠ ˈvʲan̪ˠ], sarta sajabana.
Basa Polandia henteu ngagunakeun hurup V, kitu ogé Q sarta X. Tapi, basa maranéhanana ngandung sada /v/, anu dilambangkan ku hurup W, nuturkeun kaidah dina basa Jerman.
Dina sistem pinyin basa Mandarin, kabéh hurup Latin dipaké kajaba hurup V, alatan euweuh sada [v] dina basa Mandarin, tapi hurup "v" dipaké lolobana kaedah pengetikan minangka gaganti hurup "ü" anu umumna henteu sadia dina papan tombol dawam. Romanisasi mangrupa kaidah anu loba dipigawé pikeun mengetik basa Tionghoa sacara fonétik.
Dina alih aksara basa Sangsakerta atawa IAST, hurup V dipaké minangka lambang sada [ʋ] (konsonan hampiran bibir-huntu), anu dina aksara Dewanagari ditulis व. Dina aksara turunan Brahmi séjénna (contona aksara Thai, Jawa, Bali, sarta sajabana) anu melestarikan kecap serapan ti basa Sangsakerta, lamun dina fonologi basa bersangkutan henteu ngandung sada konsonan hampiran bibir-huntu, mangka lambang konsonan kasebut dina aksara maranéhanana remen ogé tergantikan ku konsonan hampiran wiati-wiati tukang terbibirkan (simbol IPA: /w/), anu ditulis dina hurup Latin minangka W.
Hurup V ogé dipaké minangka lambang dina élmu pasti. V nyaéta simbol kimia pikeun Vanadium. Dina Fisika, v jadi Simbol kecepatan sarta volume (asalna ti kecap velocity, 'kecepatan'). Dina linguistik, v jadi simbol kecap gawé (verba). V ogé mangrupa singgetan ti unit tegangan listrik dina sistem Hijian Internasional: volt.
Ngaran[édit | sunting sumber]
Sawatara basa ngabogaan penyebutan V anu berbéda-béda:
- Indonésia: fe [fe], jiga kawas pelafalan hurup F, nyaéta konsonan desis bibir-huntu teu bersuara.
- Italia: vi [ˈvi] atawa vu [ˈvu]
- Jerman: fau [ˈfaʊ]
- Katalan: ve, dilafalkan [ˈve], tapi dina dialek anu henteu ngabogaan sada /v/ dingaranan ve baixa [ˈbe ˈbajɕə] "vi pendék".
- Portugis: vê [ˈve]
- Perancis: vé [ve]
- Spanyol: uve [ˈuBe] direkomendasikan, tapi ve [ˈbe] sacara tradisional. Alatan duanana dilafalkan /b/ dina basa Spanyol[1], diperlukeun istilah pikeun ngabédakeun ve ti be, nyaéta hurup ‹b›. Dina sawatara wewengkon hurup éta disebut ve corta, ve waja, ve pequeña, ve chica atawa ve labiodental.
Dina basa Jepang, V mindeng disebut "bui" (ブイ). Ngaran ieu téh penyesuaian kalayan ngaran dina basa Inggris, anu mensubtitusi konsonan letup dwibibir bersuara pikeun sada konsonan desis bibir-huntu bersuara (anu euweuh dina fonologi basa Jepang) sarta béda kalayan "bī" (ビー), ngaran Jepang pikeun hurup B. Sada éta bisa ditulis jeung simbol katakana 「ヴ」 (vu) anu kiwari geus dimekarkeun[2], ku kituna jadi va, vi, vu, ve, vo (ヴァ, ヴィ, ヴ, ヴェ, ヴォ), sanajan pelafalannya (waktu dilarapkeun) lain sada konsonan desis bibir-huntu bersuara kawas dina basa Inggris. Sajaba ti éta, sawatara kecap remen ogé dieja kalayan b batan vu (conto: "violin" remen ogé dieja baiorin (バイオリン) batan vaiorin (ヴァイオリン); alatan kecenderungan pikeun maké konsonan anu sadia dina fonologi basa Jepang batan konsonan deungeun).
Kode komputasi[édit | sunting sumber]
Tempo ogé[édit | sunting sumber]
- Vee
- U
- W
- Nu, hurup Yunani anu hurup leutikna nyarupaan "v"
- B, B - Ve (Sirilik)
Catatan suku[édit | sunting sumber]
- ↑ Díez Losada, Fernando (2004). La tribuna del idioma (in Spanish), Editorial Tecnologica de CR.
- ↑ Lain simbol anu anyar sarua pisan, 「ヴ」 saukur simbol pikeun u (ウ) kalayan penambahan dakuten, simbol anu dipaké pikeun ngarobah sada kana séjénna. Contona, dakuten dipaké pikeun ngarobah ka (カ) jadi ga (ガ), hi (ヒ) jadi bi (ビ) sarta ta (タ) jadi da (ダ).


text:
Pidato Bahasa Sunda dengan tema tentang "Perluna Kaum Rumaja Dina Ngamumule Basa Sunda Dina Raga Ngamekarkeun Budaya Nasional"
Wilujeung Enjing sadayana
Ibu/bapak, saderek sadaya, sareng rerencangan rumaja nu aya di ieu tempat sareng nu ku simkuring dihormat. Wasta abdi Glory Gelarich ti IX A. Dina waktu ieu simkuring baris medar biantara anu judulna : PERLUNA PARA RUMAJA NGAMUMULE BASA SUNDA DINA RARAGA NGAMEKARKEUN BUDAYA NASIONAL.
Para saderek sadayana.
Unggal bangsa di dunya tangtuna oge boga basa masing-masing anu dijadikeun alat pikeun ngayakeun hubungan antara hiji jelema jeung jelema sejenna dina hirup kumbuh sapopoe. Ku alatan basa jelema bisa muaskeun kabutuhan senina ku jalan ngareka basa sangkan nimbulkeun ajen seni. Ku sabab basa jelema bisa nambahan pangaweruh jeung ngamekarkeun pikiranana. Basa oge mangrupakeun ciri mandiri hiji bangsa. Dina basa kasimpen kabudayaan hiji bangsa. Tegesna mah basa teh nunjukkeun hiji bangsa.
Urang sadaya parantos terang yen nagara Indonesia teh ngabogaan adat, suku, basa, agama, jeung tata kahirupan anu beda-beda di unggal tempat. Syukur ku ayana Pancasila anu mangrupakeun dasar nagara, sanajan beda-beda kabudayaan jeung tata kahirupan oge tapi tetep dina hiji beungkeutan, Negara Kesatuan Republik Indonesia anu ngabogaan motto Bhineka Tunggal Ika.
Salah sahiji unsur tina budaya teh nyaeta basa. Basa Sunda jeung budaya Sunda mangrupakeun hiji hal anu deket pisan hubunganana anu teu bisa dipisahkeun. Lamun urang nyaritakeun basa Sunda hartina urang nyaritakeun budaya Sunda.Sanajan nagara netepkeun basa Indonesia jadi basa nagara, tapi basa daerah tetep dipiara jeung dimekarkeun ku nagara. Basa daerah ku nagara dijadikeun alat pikeun ngamekarkeun jeung ngadukung budaya daerah, jeung jadi basa panganteur di sakola dasar. Di daerah sorangan basa teh mangrupakeun lambang kareueus daerah, ciri daerah, jeung alat komunikasi dina kulawarga jeung masyarakat daerah. Salah sahiji cara pikeun nanjeurkeun kabudayaan daerah diantarana ku jalan ngamumule basa Sunda, babakuna mah ku para rumaja.
Lamun ku urang dibandungan dina kahirupan sapopoe, katinggalina para rumaja ayeuna loba anu kurang wanoh kana basa Sunda. Memang, henteu sakabeh rumaja di Jawa Barat ngabogaan sikep saperti kitu. Tapi hal ieu kudu jadi kaprihatinan urang sarerea. Sabab saha deui anu bakal miara basa Sunda teh iwal ti urang sadayana, para rumaja. Ulah nepi ka urang Sunda teu wawuh kana basa Sunda. Kacida teungteuingeunana lamun hal eta karandapan ku urang Sunda.
Naon sababna rumaja ayeuna asa kurang reueus kana basa Sunda. Lamun dipaluruh, salah sahiji sababna nyaeta ayana anggapan yen basa Sunda teh hese diulik, hese dilarapkeun dina kahirupan sapopoe, teu demokratis, kapangaruhan ku feodalisme, basa Sunda teu ngindung ka waktu teu ngabapa ka jaman, jeung rea-rea deui alesan sejenna.
Padahal dina jaman ayeuna anu disebut era globalisasi jeung era informasi, babari pikeun urang neangan sumber, alat atawa literatur keur neuleuman basa Sunda, boh eta dina tipi, radio, buku, majalah, atawa koran.
Da kumaha ieu mah, lamun lalajo tipi nu dilalajoanan teh saukur pilem luar negeri jeung acara musik wungkul. Sinetron basa Sunda, wayang, hiburan tradisional Sunda, jeung acara nu ngagunakeun basa Sunda mah jigana tara ditolih-tolih acan salian ti lalaguan. Kuduna mah urang teh ngarasa reueus kusabab di Jawa Barat, di tatar Sunda loba pangarang anu produktif,anu bukuna bisa dibaca ku urang, aya keneh majalah jeung koran basa Sunda anu bisa dijadikeun alat pikeun ngamekarkeun basa jeung budaya Sunda.
Dina kasempetan ieu kuring umajak ka para saderek sadaya, hayu urang babarengan miara basa Sunda. Nya rumaja ayeuna nu boga tanggung jawab pikeun ngamumulena. Mun ti ayeuna geus ngapilainkeun ka basa sorangan, eta teh karugian keur urang tatar Sunda hususna, jeung nagara umumnya.
Sakali deui kuring umajak, ngamumule basa Sunda teh lain tanggung jawab pamarentah wungkul, lain tanggung jawab sastrawan jeung budayawan Sunda wungkul, tapi tanggung jawab urang sarerea, para rumaja.Saha deui nu baris ngajaga hirup-huripna, ngariksa, miara basa Sunda teh iwal ti urang. Lamun urang ngamumule basa Sunda lain hartina urang primordialis atawa provinsionalis, tapi urang geus ngajaga jeung ngamekarkeun budaya daerah, budaya nasional, geus milu partisipasi dina pangwangunan PJP II utamana di Jawa Barat.
Basa Sunda teh milik urang, milik urang Sunda, milik nagara Indonesia. Maju mundurna basa Sunda, mekar henteuna basa Sunda gumantung ka urang, para rumaja.
Mung sakieu biantara ti simkuring. Hapunten pami aya cariosan anu kirang merenah dina manah. Hatur nuhun ka sadayana.
Hatur Nuhun


text:
Kriging
Kriging nyaeta teknik regression anu digunakeun dina géostatistik. Ngaran ieu digunakeun sasuai jeung nu manggihkeunna nyaeta, Danie G. Krige. Dina komunitas statistik, leuwih umum disebut Gaussian process regression.
Kriging bisa dipikaharti leuwih jentre dina bentuk inferensi Bayes. Kriging dimimitian ku prior distribution dina fungsi. Mimiti ieu meunang ngitung dina Gaussian process: sampel ti hiji fungsi bakal kasebar sacara normal, dimana kovarian antara dua sampel teh ngarupakeun fungsi covariance (atawa kernel) ti proses Gauss dina dua titik lokasi spasial.
Saterusna susunan data ditalungtik, unggal nilai digabungkeun ku lokasi spasial. Ayeuna, nilai anyar bisa diprediksi di unggal lokasi spasial anyar, ku kombinasi Gauss awal jeung Gaussian likelihood unggal nilai observasi. Hasilna posterior distribusi oge Gaussian, numana mean jeung covariance leuwih sederhana diitung tina nilai observasi, variance-na, jeung matrix kernel asalna teh ti awal (prior).
Dumasar kana "sudut pandang" géologi, Kriging ngagunakeun pangaweruh awal ngeunaan sebaran spasial mineral: pangaweruh awal ieu teh nyaeta kumaha dongengna mineral bisa mangrupakeun fungsi ruang. Saterusna, ditambahkeun angka-angka konsentrasi mineral, Kriging bisa "memprediksi" konsentrasi mineral dina titik anu teu katalungtik.


text:
Liga Arab
Liga Arab (Basa Arab: الجامعة العربية al-Jāmiʻa al-ʻArabiyya), resmina disebut Liga Nagara Arab (Basa Arab: جامعة الدول العربية Jāmiʻat ad-Duwal al-ʻArabiyya), nyaéta hiji organisasi régional nagara-nagara Arab di Afrika Kalér jeung Afrika Kalér-Wétan, sarta Asia Kidul-Kulon (Wétan Tengah). Liga Arab diwangun di Kairo dina 22 Maret 1945 kalawan 6 anggota: Mesir, Irak, Transyordania (jadi Yordania dina 1949), Libanon, Saudi Arabia, jeung Suriah. Yaman ngagabung salaku hiji anggota dina 5 Méi 1945. Liga Arab ayeuna miboga 22 anggota (kaasup Suriah nu kaanggotaanna katunda ti Nopémber 2011) sarta 4 panénjo. Tujuan utama liga ieu pikeun "nyieun hubungan nu leuwih deukeut antara Nagara anggota jeung gawé bareng kolaborasi di antarana, pikeun ngajagaan kamerdikaan jeung kadaulatan, sarta mertimbangkeun hubungan jeung kaperyogian dina cara nu ilahar antara nagara-nagara Arab."[2]
Tempo ogé[édit | sunting sumber]
- Anggota Liga Arab
- Piagam Hak Asasi Manusa Arab
- Perang Tiis Arab
- Dana Pamekaran Ekonomi jeung Sosial Arab (AFESD)
- uni Antarparlemén Arab
- Konflik Liga Arab jeung Arab-Israél
- Boikot Liga Arab kana Israél
- Uni Arab Magribi (UMA)
- Dana Monetér Arab
- Organisasi Industrialisasi Arab
- Déwan Kahijian Ekonomi Arab (CAEU)
- Pésta Olah Raga Pan-Arab
- Pan-Arabisme
- Patepungan Luhur Nagara Amérika Kidul-Arab
Catetan suku jeung rujukan[édit | sunting sumber]
- ↑ MENAFN (28 December 2009). "Qatar, UAE, wealthiest Arab states". Diakses pada 26 Juli 2010.
- ↑ "Pact of the League of Arab States, 22 March 1945". The Avalon Project. Yale Law School. 24 Pébruari 1998. Diakses pada 9 Juli 2008.
Tumbu kaluar[édit | sunting sumber]
- Liga Arab loka resmi (Basa Arab)
- Liga Nagara Arab dina Al-Bab.com
- The Arab League dina Council on Foreign Relations
- Profile: Arab League, BBC News
- Arab League di Jewish Virtual Library
- Arab League di WorldStatesmen.org
- Citakan:Bloombergtopic
- Citakan:JPosttopic
- Citakan:NYTtopic
Citakan:Regional organizations


text:
Seni Jeung Budaya Sunda Bangreng
– Sunda eunges dekeut tina seni jeung budaya anu ngajadi ciri khas tina daerah, sarua tina halna satiap daerah di Indonesia anu ngabogaan ragam kasenian jeung budaya. Seni jeung budaya di satiap daerah anu nunjukeun eukeur mempereratkeun kabeh masyarakat tina pagelaran seni jeung budaya anu sering ditampilkeun satiap tahunna. Anu siga kesenian khas Sunda nyaeta Seni Bangreng.
Seni Bangreng nyaeta ngembangkeun tina seni “terbang” jeung “ronggeng”. Seni terbang ieu ngarupakeun kasenian anu ngagunakeun “terbang” nyaeta samacam rebana tapi gedena tilu kali tina alat rebana anu biasa di pake umum na. Seni Bangreng dimaenkeun ku lima pemaen jeung dua jelema nu nakol gendang anu ukuranana gede jeung letik.
Tina awalna kasenian ieu muncul basa waktu penyebaran Agama Islam anu dilakukan ku Wangsa Kusumah, tina kasenian terbang dijadikan media eukeur berdakwah. Sedengkeun “ronggeng” Tina kasenian ieu nyaeta sebutan eukeur si penari jeung sekaligus penyanyi atawa anu biasa disebut oge “Nyi Ronggeng”, anu di sebutna “Nyi” nyaeta seaorang awewe atawa perempuan.
Anu nurutkeun para ahli seniman, seni bangreng ieu asalna ti Kabupaten Sumedang jeung biasana anu dipertunjukkeun tina acara-acara hiburan jeung acara khusus nyaeta ruatan rumah, ngadirikeun bangunan anyar atawa acara syukuran jeung lain lainna.
Tapi samakin berkembangna zaman, meren ayeuna ngarasa jarang ningali pertunjukan seni bangreng anu di wilayah perkotaan, naha perkotaan dominan na jeung hal-hal jeung musik atawa pertunjukan modern. Tapi sababaraha hiji diwilayah pedesaan, masih aya anu ngalestarikeun kasenian ieu. jeung ngalestarikeun seni jeung budaya khas Sunda, anu sacara heunteu langsung.
Urang oge sabagai urang sunda kudu ngabantuan ngenalkeun kasenian daerah khas Sunda ka masyarakat anu kurang paham tina seni jeung budayaan khas daerah, jeung kudu di mumule kasenian sunda ku urang sabagai urang sunda.


text:
Aki Panyumpit
Aki Panyumpit nyaeta tokoh nu mindeng muncul dina carita pantun minangka tukang moro sato leuweung. Disebut Aki Panyumpit téh duméh pakarangna maké sumpit. Upama dicaritakeun, biasana babarengan jeung pamajikanana nu disebut Nini Panyumpit. Hasil morona biasana diwadahan dina koja si déngdékpoé. Dina Lutung Kasarung, Aki Panyumpit diperedih pikeun néwak lutung ku Prabu Tapa Ageung geusan anjeuna bobor saum. Sedengkeun dina Budak Manjor mah, aki panyumpit téh dititah pikeun néwak 27 lutung, 25 monyét, jeung jaralang (sarupaning bajing nu buntutna panjang).
Referensi[édit | sunting sumber]
- Ensiklopedi Sunda: Alam, Manusia, Budaya (Rosidi, dkk: 2000)


text:
Bumblebee
Bumblebee mangrupakeun nami keur salahsahiji karakter fiksi tina serial The Transformers. Dirina mangrupakeun salahsahiji anggota tim Autobots pimpinan Optimus Prime. Bumblebee janten salahsahiji karakter seri Transformers anu paling dikenal ku masyarakat dunia salian ti Optimus Prime atanapi [[Megatron].
Dina seri Transformers G1 Bumblebee tiasa robih janten mobil VW Beetle, samentara dina seri Transformers film 2007 jeung 2009 model Bumblebee nyaeta mobil Chevrolet Camaro edisi 1976/2009.
Dina serial Transformers: Animated, Bumblebee tiasa robih janten mobil polisi koneng anu mirip Toyota Yaris.
Pangeusi sora[édit | sunting sumber]
- Transformers G1: Dan Gilvezan
- Transformers 2007/2009: Mark Ryan
- Transformers: Animated: Bumper Robinson


text:
Mia anu alus
halo, kumaha béja anjeun mi? kuring harap manéh alus - alus waé sarta cageur sok enya.... sedengkeun kuring di dieu ogé cageur sarta alus - alus waé.
Mia, kumaha rasana sakola dipasantrén? Palajaran pasantrén kumaha? Peunteun mu diditu alus alus pan? Ulah poho diajar ulah curhat terus sarua réncang sakamar hehehhee... lamun liburan nyimpang kaimah enya mi... oya réncang mu di ditu loba enya mi? ulah poho sarua kuring enya hehehehhe
Mi, cukup nepi ka di dieu tiheula enya surat ti ku. Ulah poho diganjar enya.... Kuring tunggu loh. SUKSÉS keur manéh mi ^_^


text:
Kahatur urang sunda sadaya, dina kasempetan ieu simkuring baris netelakeun kirang langkungna perkawis sejarah Cianjur. Sateuacana simkuring cumarios, langkung ti payun seja syukuran Alhamdulillah ka Gusti Nu Maha Suci anu mana kalayan widi-Na, urang sadaya tiasa jabung tumalapung di buana maya ieu, oge di paparin nikmat anu ageng kalayan di paparin kasehatan. Sholawat miwah salam, mugiya didugikeun salalawasna ka Jungjunan Alam Nabi Muhammad S.A.W, katut kulawargina, sahabatna, tabi'it-tabi'in., sareng ka urang sadaya salaku umatna.. Amin.. Ya Robbal 'Alamin...
Numutkeun kana sejarah, Cianjur awalna diadegkeun ku Raden Aria Wiratanu anu mangrupikeun
putra R.A. Wangsa Goparana Dalem Sagara Herang tina kaping 12 Juli
1677.
Waktos akhir kakuasaan Mataram, di
tatar Priangan palih kulon
aya hiji wilayah politik anyar anu katelah Padaleman Cianjur anu
pusat pemerentahana di Cikundul. Titinggal Dalem kahiji yasana Aria Wira
Tanu
atanapi tina masa pemerentahan Aria Wira Tanu II, Cianjur jadi
kabupaten. Hal ieu dicirikeun ku ayana pengakuan ti VOC ku ayana Aria
Wira Tanu II anu janten Regent (Bupati) Cianjur tina warsa
1691. Aria Wira Tanu II janten Bupati Cianjur dugi ka tahun 1707. Aria
Wiratanu II oge tiasa disebatkeun Bupati Cianjur munggaran anu kenging
pengakuan ti VOC.
Asal muasalna ngadegna Ibukota Kabupaten Cianjur nyaeta di Pamoyanan anu teu lami. Tina masa pemarentahan Aria Wira Tanu
III anu ngajabat Bupati Cianjur ti taun 1707-1726, Ibukota
Kabupaten Cianjur ngalih ke kampung Cianjur. Ku pangersa Aria Wira
Tanu III ieu, Kampung Cianjur ditataan dugika janten hiji nagri nu layak yandang sebutan Ibukota
Kabupaten.
Ku
yasana ieu Aria Wira Tanu III mantena katelah pendiri
Kabupaten Cianjur. Mantena oge parantos ngajantenkeun Cianjur
sentra produsen kopi di Tatar Priangan. Ku ayana kitu, VOC maparin
pangbubungah mangrupi Wilayah Politik ka Bupati
Cianjur ieu. Hal ieu teh munggaran pisan pikeun masa
pemarentahan Gubernur Jenderal Van Swoll, anu ngajabat antara taun
1713 dugika 1718. Daerah anu dipaparinkeun Van Swoll ka Bupati Cianjur
nyaeta Distrik Jampang anu ayana di palih wetan Cianjur kidul.
Waktos
eta Distrik Jampang parantos dicicingan ku kirang langkung 300 Kepala
Keluarga (huisgezinen). Tina masa Aria Wira Tanu IV ngajabat antara
taun 1727–1761, Tatar Cianjur ngalegaan deui ku lebetna wilayah
Cibalagung sareng Cikalong. Dina mangsa kadatangan Daendels, Cianjur
sakirangna ngalaman tilu kali panataan
wilayah.
Ku
ayana Daendels di
Cianjur oge karaos ku ayana pangwangunan infrastruktur diantawisna
jalan raya. Taun 1808, diwangun Jalan Raya Pos
(Grote Postweg) anu nyambungkeun tungtung kulon sareng tungtung wetan
Pulau
Jawa. Cianjur anu salahsawiosna wilayah liliwatan Jalan Raya
Pos ieu, pikeun Jawa bagean Kulon, pangwangunan jalan ieu diantawisna
ngalangkungan Batavia-Buitenzorg-Puncak-Cianjur-Bandung-Sumedang. Salain
jalan oge diwangun sasak salahsawiosna di Wahangan Cisokan. Ngalihna
kakuasaan ti pamerintah
Kolonial Belanda ka Inggris Taun 1811, tina waktos anu sakedap oge mawa
pangaruh ka Wilayah Cianjur.
Ngadegna
Cianjur janten Wilayah Politik aya patula patalina sareng perpindahan
kesatuan masyarakat atanapi cacah
katurunan Aria Wangsa Goparana ti Sagaraherang ke
wilayah-wilayah di sapanjang aliran walungan nu aya di Cianjur sepertos
Cibalagung, Cirata sareng wahangan Cijagang atanapi Cikundul. Sakumaha
penduduk Priangan sanesna, penduduk Cianjur mangrupikeun Etnis Sunda.
Umumna masyarakat Sunda mata
pencaharian utamana kana tatanen. Aya tilu pepelakan nu ngaruh tina
kehirupan sosial ekonomi masyarakat Cianjur, nyaeta kapas, tarum sareng
kopi.
Ti
dasawarsa munggaran abad ka-19, Cianjur hente
dicicingan ku penduduk pribumi hungkul, tapi penduduk golongan dengen
oge seueur, hususna golongan Eropa sareng Cina hente langsung
ningalikeun posisi penting di Cianjur sacara ekonomis.
Salain
Padaleman Cikundul, waktos eta di Cianjur aya sababaraha
padaleman sanesna, sepertos Padaleman Cipamingkis, Cimapag, Cikalong,
Cibalagung sareng Cihea. Waktos eta Cianjur dipingpin ku Raden Aria
Wira Tanu Datar IV yang katelah Bupati nu taat tina ngajalankeun agama.
Bupati ieu oge gaduh perhatian anu ageng pikeun perkembang seni budaya,
khususna seni bela diri Pencak Silat atanapi Maen pho.
Sakitu anu kapihatur, kirang langkungna simkuring neda di hapunten bilih aya kalepatan....
Hurip Sunda...!!!
Cag ....!


text:
Asam asétat
Asam asétat, CH3COOH, ogé katelah asam étanoat, nyaéta hiji asam organik nu méré rasa haseum jeung bau anu seukeut dina cuka. Dina bentukna anu murni tanpa cai (asam asétat glasial), ieu cairan teu warnaan téh nyerep cai ti sabudeureunana (higroskopi), bisa beku dina hawa 16.7 °C (62 °F) jadi bentuk kristalin. Ieu sanyawa kagolongkeun asam lemah, ngalaman disosiasi parsial dina cai.
Asam asétat téh minangka asam karboksilat pangbasajanna, tapi penting salaku réagen di industri kimia, utamana pikeun ngahasilkeun poliétilén téréftalat nu dipaké pikeun nyieun botol inuman; selulosa asétat, utamana pikeun film fotografik; jeung polivinil asétat pikeun elém kai, serat sintétik, jeung kaén. Di industri pangan, asam asétat disandian E260 salaku régulator kaasaman.
Konsumsi asam asétat sajagat kira 6,5 juta ton per taun (Mt/a), nu 1,5 Mt/a di antarana tina hasil daur ulang; sésana dijieun di pétrokimia atawa tina sumber-sumber biologis. Asam asétat éncér nu dihasilkeun tina férméntasi alami disebutna cuka.
Daptar eusi
Kasalametan[édit | sunting sumber]
Asam asétat pekat boga watek korosif, ku kituna kudu ati-ati sabab bisa ngaduruk kulit, ngaruksak panon, sarta iritasi kana mémbran mukosa. Mun baranggawé, hadéna maké sarung leungeun tina karét nitril. Dina hawa rohangan leuwih ti 39 °C (102 °F), asam asétat pekat bisa kaduruk.
Bahya ieu bahan kimia gumantung kana kadarna. Di handap ieu pituduh ti klasifikasi EU:
Larutan nu kadar asam asétatna leuwih ti 25% kudu diteundeun di kamar haseup, anapon anu éncér kawas dina cuka mah moal matak.
Nalika disimpen, ieu larutan kudu dijauhkeun ti asam kromat, étilén glikol, asam nitrat, asam perklorat, permanganat, peroksida, jeung hidroksil.
Baca ogé[édit | sunting sumber]
- Asam karboksilat, sanyawaan nu ngandung gugus fungsi –COOH
- Asam lemak, asam karboksilat ranté lempeng
- Anion asétat, CH3COO−, dina basa Inggris diwancah AcO−
- Gugus asétil, gugus CH3-CO–, dina basa Inggris diwancah Ac
- Asétil-koénzim A, pangakut asétil di jero sél
- Natrium sitrat
Tumbu kaluar[édit | sunting sumber]
- (en)International Chemical Safety Card 0363
- (en)National Pollutant Inventory - Acetic acid fact sheet
- (en)NIOSH Pocket Guide to Chemical Hazards
- (en)Method for sampling and analysis
- (en)29 CFR 1910.1000, Table Z-1 (US Permissible exposure limits)
- (en)Mangpaat asam asétat dina Organic Syntheses
- (en)pH jeung titrasi asam asétat - freeware for data analysis, simulation and distribution diagram generation
- (en)Calculation of vapor pressure, liquid density, dynamic liquid viscosity, surface tension of acetic acid


text:
*Kitab Sanghyang Siksa Kandang Karesian*
Ini pakeun urang ngretakeun bumi lamba : caang jalan panjang tajur, paka pridana, linyih pipir, caang buruan. Anggeus ma imah kaeusi, leuit kaeusi, paranje kaeusi,
huma kaomean, sadapan karaksa, palana ta hurip, sowe waras, nyewana sama wong sarat. Sangkilang di lamba, trena taru lata galuma, hejo lembok tumuwuh sarba
pala wohwohan, dadi na hujan, landing tahun, tumuwuh daek, ma hurip na ujung reya. Inya eta sanghyang sasana kreta di lamba ngaranna.
Ini sanghyang dasa kreta nu dipajarkeun kalangkang sanghyang dasa sila, ya maya-maya sanghyang dasa marga ta, ka retyaksaan na dasa indriya. Ini byakta : ceuli
ulang barang denge mo sieup didenge kenana dora bancana, sangkan urang nemu mala na lunas papa naraka; hengan lamun kapahayu ma sinenggu utama di
pangreungeu.
Mata ulah barang deuleu mo ma sieup
dideuleu kenana dora bancana, sangkan urang nemu mala na lunas papa naraka;
hengan lamun kapahayu ma sinenguh utama ning deuleu.
Kulit ulah dipake gulang-gasehan, ku panas ku tiris, kenana dora bancana, sangkan nemu mala na lunas papa naraka; hengan lamunna kapahayu ma sinengguh utama
bijilna ti kulit.
Letah ulah salah nu dirasakeun kenana dora bancana, sangkan urang nemu mala na lunas papa naraka; hengan lamunna kapahayu ma sinengguh utama bijilna ti letah.
Irung ulah salah ambeu kenana dora bancana, sangkan urang nemu mala na lunas papa naraka; hengan lamun kapahayu ma sinengguh utama bijilna ti irung.
Sungut ulah barang carek kenana dora bancana na luna papa naraka; hengan lamun kapahayu ma sinengguh utama bijilnya ti leungeun.
Suku ulah barang tincak keuna dora bancana na lunas papa naraka; hengan lamunna kapahayu ma sinengguh utama bijilna ti suku.
Payu ulah dipake keter keter kenana dora bancana
na lunas papa naraka; hengan lamunna kapahayu ma sinegguh utama bijilnya ti
payu.
Baga purusa ulah di pake kancoleh kenana dora bancana na lunas papa naraka; hengan lamunna kapahayu ma sinengguh utama bijilna ti baga lawan purusa.
Ya ta sinanuh dasa kreta ngaranna. Anggeus kapahayu ma dora sapuluh rampes twahna urang reya. Ma ngun twah sang dewa ratu.
Nihan sinangguh dasa prebakti ngaranna. Anak bakti di bapa, ewe bakti di laki, hulun bakti di pacandaan, sisya bakti di guru, wang tani bakti di wado, wado bakti di
mangkubumi, mangkubumi bakti di ratu, ratu bakti di dewata, dewata bakti di hyang. Ya ta sinangguh dasa prebakti ngaranna.
Kitu keh urang janma ini. Lamun dek nyaho di puhun suka lawan enak ma ingetkeun saur sang darma pitutur. Ini silokana :
* Talaga carita hangsa
* Gajendra carita banem
* Matsyanem carita sagerem
* Puspanem carita bangbareng
Kalinganya, kitu ja rang dek ceta, ulah salah geusan nanya. Lamun haying nyaho di taman herang, talaga banyu atis ma, hangsa Tanya
Sanghyang Siksakandang Karesian
inilah yang akan diajarkan oleh sang budiman bagi mereka yang
mencari kebahagiaan. Ada (ajaran) yang bernama sanghiyang siksakandang karesian
untuk kewaspadaan semua orang. Inilah ujar sang budiman
memaparkan sanghiyang siksakandang karesian.


text:
Maluku Kalér nyaéta hiji propinsi di Indonésia. Propinsi ieu diwangun dumasar Undang-Undang Nomer 46 Taun 1999 tanggal 4 Oktober 1999. Propinsi ieu ngawengku sababaraha pulo di Kapuloan Maluku.
Populasi Maluku Kalér aya 855.627 jiwa (sénsus 2003).
Ibukota propinsi ie nyaéta Ternaté, tapi aya rencana mindahkeun ka Sofifi.
- Kabupatén Halmahéra Barat
- Kabupatén Halmahéra Selatan
- Kabupatén Halmahéra Tengah
- Kabupatén Halmahéra Timur
- Kabupatén Halmahéra Utara
- Kabupatén Kapuloan Sula
- Kota Ternaté
- Kota Tidoré
Daptar gubernur Propinsi Maluku Kalér: